8. aprila 2019. - Leutar.net\n8. aprila 2019. Leutar 0\nOduvijek sam se divila vrijednoj, posvećenoj djeci koja su odlični đaci, treniraju dva sporta, sviraju neki instrument i podjednako su uspješni u svemu. Zavidjela sam roditeljima koji imaju takvu djecu, […]\n„Ženidba Dušanova“, „Marko Kraljević i Ljutica Bogdan“, „Ženidba Marka Kraljevića, „Marko Kraljević i Arapin“, „Marko Kraljević i Musa Kesedžija“, „Car Lazar i carica Milica“, „Novak i Radivoj prodaju Grujicu“, „Ženidba […]\nDanas na selfije gledamo kao na neku novu pojavu – izraz “selfi” je ušao u Oksford riječnik 2013. i ubrzo postao riječ godine. Međutim, selfiji su stari koliko i fotografija. […]\nKompanija m:tel spremno je dočekala dugo očekivane i konačno uručene dozvole RAK-a, te će svojim korisnicima od danas pružiti sve prednosti koje donosi 4G mreža. Dobijanjem neophodnih dozvola od RAK-a […]\nKako je izgledao ugovor o radu u bivšoj Jugoslaviji\nJugonostalgija je sindrom koji ne jenjava u zemljama koje su nekada sačinjavale bivšu zemlju. U vremenu kada su mnoga prava ugrožena, socijalni status sve teži, isplivavaju slike prošlosti koje podsjete da […]\nČitanja stranica : 884766


Dokumentarni film „Otac Arsenije“ Svetlane Cemin na Kipru\n19. novembar 2020. | Autor: Đorđe Bajić\nKratkometražni dokumentarni film „Otac Arsenije“, nastao u srpsko-američkoj koprodukciji i uz podršku Filmskog centra Srbije, uvršten je u program 15. Međunarodnog filmskog festivala na Kipru. Četrdesetominutni film Svetlane Cemin biće prikazan u okviru Tamkičarske selekcije, i to sutra, 20. novembra 2020. godine.\nNakon svečane premijere na Beldoksu, 8. septembra 2020. godine, film „Otac Arsenije“ prikazan je na Filmskom festivalu VIVA u Sarajevu, a planirano je da početkom decembra ove godine bude i deo Festivala Mostovi u Grčkoj. Film je i deo turneja Beldocs festivala pod nazivom Beldocs eho – nedavno je prikazan u Požarevcu, nakon čega slede projekcije u Novom Sadu (21. novembar 2020. godine), Šapcu (27. novembar 2020. godine) i Užicu (2. decembar 2020. godine).\nSinopsis filma otkriva sledeće… Nedavno prebačen u Manastir Ribnica pored Mionice, posle skoro 28 godina provedenih u monaškom životu, otac Arsenije, Beograđanin, kultna ličnost iz 80-ih, radi na obnovi i stvaranju duhovnog i kulturnog centra, koji je početkom 19. veka bio potpuno uništen od strane Turaka. Kroz prisećanja o svojoj kompleksnoj prošlosti, otac Arsenije nas uvodi u svoj svakodnevni život, te se isprepletne scene povezuju kroz njegove dnevne monaške aktivnosti u kojima su molitve, služba i negovanje pravoslavlja na prvom mestu.\nDeo ekipe filma Otac Arsenije na Beldoksu, u društvu selektora Igora Stanojevića\nFilm „Otac Arsenije“ je režirala i producirala Svetlana Cemin. Film su snimili Niav Konti i Đorđe Stojiljković, a montirali ga Uroš Maksimović i Svetlana Cemin.


Glavni odbor SDA: Poziv SNSD-u i HDZ-u | N1 BA\nGlavni odbor SDA: Poziv SNSD-u i HDZ-u\n31.10.2019. |17:20 |\nU Sarajevu je održana sjednica Glavnog odbora Stranke demokratske akcije. U zaključcimam, koje su dostavili putem saopštenja, izdvaja se onaj gdje su pozvali SNSD da pristupe formiranju parlamentarnih komisija i odustane od blokade rada Parlamentarne skupštine BiH.\nTakođer, Glavni odbor SDA poziva HDZ BiH da predloži predstavnike u parlamentarnim komisijama Doma naroda PS BiH, kao i kandidata za poziciju predsjednika Federacije BiH kako bi se pokrenula procedura imenovanja novog saziva Vlade FBiH.\nU nastavku donosimo sve zaključke:\n1. Glavni odbor SDA poziva SNSD da pristupi formiranju parlamentarnih komisija i odustane od blokade rada Parlamentarne skupštine BiH. Blokiranje rada PS BiH je protivustavan, antidejtonski čin, kojim se nanosi ogromna šteta građanima BiH, kao i ekonomiji i integracijskim procesima BiH. Pozivamo OHR i pravosudne institucije da poduzmu mjere u skladu sa zakonom, vlastitim mandatom i obavezama.\n2. Glavni odbor SDA poziva HDZ BiH da predloži predstavnike u parlamentarnim komisijama Doma naroda PS BiH, kao i kandidata za poziciju predsjednika Federacije BiH kako bi se pokrenula procedura imenovanja novog saziva Vlade FBiH.\n3. Glavni odbor SDA ocjenjuje da nakon presude Evropskog suda za ljudska prava u vezi sa Mostarom, treba pristupiti intenzivnim političkim dogovorima o izmjenama Izbornog zakona i omogućiti održavanje lokalnih izbora u ovom gradu. Presuda Ustavnog suda o gradu Mostaru se treba provesti tako da se osigura ravnopravna pozicija konstitutivnih naroda i građana i isključi dominacija ili diskriminacija bilo koga. SDA poziva sve relevantne stranke da pristupe dogovorima i postizanju kompromisa na bazi navedenih principa. Navedene principe je moguće osigurati prethodnim usvajanjem Federalnog zakona o Gradu Mostaru kojim bi se u skladu sa Ustavom Federacije Grad Mostar uredio kao jedinstveno gradsko područje sa više jedinica lokalne samouprave uz obaveznu rotaciju na čelnim funkcijama u Gradu.\n4. Glavni odbor SDA poziva Evropsku komisiju da se još snažnije i konkretnije uključi u rješavanje migrantske krize na tzv. “Balkanskoj ruti”. Pozivamo predstavnike Evropske komisije da hitno utječu na policiju i ostale sigurnosne snage R Hrvatske, kao članice EU, da prestanu u svom operativnom radu narušavati suverenitet i teritorijalni integritet Bosne i Hercegovine i tako pogoršavati migrantsku krizu u BiH.\nPozivamo sve institucije i nadležne organizacije u BiH da pokažu odgovoran i human pristup rješavanju problema migranata. Državne institucije su dužne da djeluju u skladu sa Akcijskim planom Vijeća ministara kako bi se teret krize sa grada Bihaća i USK rasporedio na teritorij cijele države.\nSDA poziva da svi nivoi vlasti povećaju finansijska izdvajanja za rješavanje problema priliva migranata, te poziva sve nadležne institucije da apliciraju na sredstva iz međunarodnih fondova. Neophodno je osigurati finansijska sredstva, smještajne kapacitete i stvoriti sve potrebne uvjete kako bi se izbjegla humanitarna katastrofa koja prijeti migrantima u nadolazećem zimskom periodu.\n5. Glavni odbor SDA pozdravlja rezultate koji su, unatoč blokadama i opstrukcijama, ostvarili Vijeće ministara i Vlada Federacije BiH u periodu od održavanja općih izbora.\nIzvještaji međunarodnih finansijskih institucija (MMF i Svjetska banka) potvrđuju da je makroekonomska situacija u BiH stabilna, kao i da je BiH najmanje zadužena država u regionu, sa stabilnim bankarskim sektorom i kreditnim rejtingom.\nNastavljen je ekonomski rast u cijeloj državi, o čemu svjedoči porast broja zaposlenih sa 804 hiljade iz oktobra prošle godine, na 816 hiljada po posljednjem izvještaju iz ove godine.\nEvidentan je i snažan porast ostvarenih indirektnih poreza, koji su u sedam mjeseci ove godine veći za 292 miliona u odnosu na 2018. godinu.\nPosebno naglašavamo činjenicu da je od izbora do danas u Federaciji kreirano 9.600 novih radnih mjesta, te da je došlo do značajnog porasta prosječne plate sa 875 KM na 932 KM. Ukupni BDP FBiH je porastao za 665 miliona, te sada iznosi 20,8 milijardi.\nU navedenom periodu porasle su i prosječna i minimalna penzija, te je usvojen Zakon o pravima demobiliziranih boraca i članova njihovih porodica. Pokrenuti su i važni procesi reforme zakona o porezima i dohotku, kao i restruktuiranja rudnika.\n6. Glavni odbor SDA pozdravlja snažne pomake u Federaciji BiH, na planu cestogradnje i izgradnje infrastrukture u protekloj godini.\nIntenzivirani su radovi na dionicama Koridora Vc, započeti radovi na tunelu Hranjen i Prvoj transverzali u Sarajevu, ubrzane su pripreme na izgradnji brzih cesta na dionicama Lašva – Nević Polje, te Tuzla – Živinice.\nPozdravljamo početak realizacije megaprojekta Termoblok 7.\nNaša građevinska operativa već sada ne može pratiti potrebe izgradnje cestovne i energetske infrastrukture. Posebno se osjeća nedostatak stručne radne snage, zbog čega se nameće potreba da se kroz sistem dualnog obrazovanja u narednom periodu proizvede dovoljan broj stručnih kadrova , naročito u segmentu građevinarstva.\n7. Glavni odbor SDA naglašava da su za SDA prioriteti EU i NATO integracije BiH. Pozivamo sve institucije da nastave sa provođenjem nužnih reformi na putu euroatlantskih integracija BiH.\nKonačnu odluku o integrisanju u okviru „malog Šengena“moguće je donijeti tek nakon cjelovitih analiza unutar privredne zajednice i sigurnosnih struktura BiH.\n8. Glavni odbor SDA usvojio je odluke o organizaciji,načinu rada i nadležnostima organizacije Žene SDA i Asocijacije mladih SDA . Također, usvojen je i Prijedlog Pravila izbornog postupka u SDA.\nSDA HDZ SNSD\nSDA ce Bosni doci glave.\nDjed Bijeli - Gandalf\nNavedene principe je moguće osigurati prethodnim usvajanjem Federalnog zakona BiH kojim bi se u skladu sa Ustavom Federacije, Federacija uredila kao jedinstveno područje sa više jedinica Entitetske samouprave uz obaveznu rotaciju na čelnim funkcijama u Federaciji. JEEEE, EVO NAMA TREĆEG ENTITETA!!!...Hvala Bakire, Hvala SDA😄🤣🙃😂\nZvali su i mene , al’ ne mogu , imam nekih obaveza ( moram trolat’ )


Božo Mihajlović ekskluzivno za "Nezavisne novine" povodom istrage koja je pokrenuta protiv njega\nAlmedin Šišić 11.03.2017 11:46\nSARAJEVO - Božo Mihajlović, suspendovani šef Posebnog odjela Tužilaštva BiH za organizovani kriminal i korupciju, danas je ekskluzivno za "Nezavisne novine" dao izjavu povodom istrage koja je protiv njega otvorena.\nMihajlović je tek kratko naglasio da prije njegove suspenzije nije uopće saslušan na okolnosti otvaranja istrage niti je o njoj bilo šta znao.\nIzjavu Mihajlovića prenosimo u cjelosti:\n"Molim se dragom Bogu/Alahu velikom da, svima onima koji o ovom zločinu lažu, ćute ili nečasno sude, da dug život, u najvećoj tugi za svojim najbližim i najdražim i najvećoj boli da se sami o sebi zabave i da im dušu ni đavo ni šejtan neće.\nMolim se dragom Bogu/Alahu velikom da pođe od mene prvoga. Ja ove zločine nisam učinio"\nPodsjećamo da je Ured disciplinskog tužioca 02.03.2017. godine Prvostepenoj disciplinskoj komisiji podnio zahtjev za privremeno udaljenje Bože Mihajlovića od vršenja dužnosti tužioca Tužilaštva Bosne i Hercegovine. Zahtjev je podnesen na osnovu člana 77. tačka a) Zakona o VSTV-u BiH, jer je protiv njega pokrenuta istraga u krivičnom postupku, naredbom o provođenju istrage Tužilaštva Bosne i Hercegovine, o čemu je Ured obaviješten od strane vršioca dužnosti glavne tužiteljice Tužilaštva Bosne i Hercegovine 02.03.2017. godine.\nVezana vijest: Zamjenik glavnog tužioca Božo Mihajlović privremeno udaljen sa dužnosti


Ako reikista izgubi osecaj kontakta sa primaocem, tj. da energija ne tece, trebalo bi da dlanove priblizi blize telu primaoca ili da dlanove polo`i na njegovo telo. Zavisno od mesta na telu, ovaj metod moze biti udobniji ili neudobniji od drugog metoda (dlanovi 3-5 cm od tela primaoca). Iako ovaj metod mozemo smatrati 'nestandardnim', on jeste uvek deo standardnog, jer kad treba tretirati opekotine ili raditi na nekim intimim delovima tela primaoca (npr. prva cakra), tada bi dodir bio neprikladan, pa cak i razdaljina od 3 cm.\npovezivanje drugima okuden sistem osetiti dalje drugi reiki izvor radimo shoden posto sredstvo aspekta sposobnost energiju druge energija pitanje lecenje odgovor energije stepenu reikijem inicijacije tretman simboli imamo stepen ljudima treci vreme majstori opširnije mikao


Vučić: Sit sam pridika iz BiH; Trudim se da budem korektan - Televizija K3\nVirusom korona zaraženo više od …\nVirusom korona zaraženo je više od 11 miliona…\nHrvatska od danas na "žutoj" lis…\nDržavljani Hrvatske od danas će pri ulasku u…\nSvi ponekad volimo da se izležavamo i zaboravimo…\nVirusom korona zaraženo više od 11 miliona ljudi\nHrvatska od danas na “žutoj” listi\nVučić: Sit sam pridika iz BiH; Trudim se da budem korektan\nPredsjednik Srbije Aleksandar Vučić rekao je da kada je riječ o BiH, svaki put se trudio da bude najkorektniji i najtiši.\n– Želimo da čuvamo stabilnost i pokazujemo poštovanje prema svima i Srbima i Hrvatima i Bošnjacima. Na kraju sam ih pitao šta to zamjeraju Srbiji? Onda shvatite da postoji jedna kampanja u regionu koja želi Srbiju da optuži, jer za njih je Republika Srpska mala da bi bila za njih problem. Usput dodaju i Rusiju – kaže Vučić, na konferenciji za novinare u Beogradu.\nDodaje da i kada ih pitate šta sam to uradio, odgovora nema.\nVučić kaže da je “sit moralnih tirada od onih koji imaju najmanje prava da mu drže pridike”.\n– Ali bolje da prećutim i kažem – tjerajte svoje, pričajte šta hoćete, ja ću da radim svoj posao i da se trudim da napravimo što bolje odnose u Srbiji – rekao je Vučić i dodao da ne vidi sreću u tome da ih opsuje ili kaže nešto loše o njima ne bi li stekao politički poen u Srbiji ili Srpskoj.\nUpitan da prokomentariše izjavu Bakira Izetbegovića da vrlo blago reaguje na prijetnje Milorada Dodika secesijom, Vučić je “zahvalio” svim Bošnjacima i Hrvatima što bi da, kako kaže, obavljaju posao predsjednika Srbije.\n– Preporučujem im da se kandiduju za sledećeg predsjednika, da mi ne drže moralne i političke tirade kako da se ponašam – rekao je Vučić.\nKaže da mogu da mu zamjere nešto kad je riječ o njegovim postupcima, ali da ne mogu da mu drže pridike kako da obavlja posao predsjednika.\n– O tome ocjenu daju građani Srbije na izborima, a ne građani nekih drugih držva – kaže Vučić.\nDodao je da neće izgovarati teže riječi i koristiti svoju i snagu zemlje koju predstavlja da bi unosio bilo kakvu nestabilnost u “ionako krhku situaciju u regionu”.


PUTIN PISAO NIKOLIĆU: Potvrđen strateški karakter rusko-srpskog prijateljstva | vesti-info.rs\nHomeSVETPUTIN PISAO NIKOLIĆU: Potvrđen strateški karakter rusko-srpskog prijateljstva\n27. decembra 2016. SVET\nU pismu, koje je Nikoliću uručio ruski ambasador u Srbiji Aleksandar Čepurin, Putin je naveo da se između Srbije i Rusije razvijao politički dijalog i da su postignuti dogovori koji otvaraju dobre mogućnosti za realizaciju bilateralnih projekata od uzajamnog interesa.\n„Razvijao se politički dijalog i postignuti su dogovori koji otvaraju dobre mogućnosti za realizaciju bilateralnih projekata od uzajamnog interesa“, napominje se u Putnovom pismu.\n„Vama, Vašoj porodici i prijateljima zdravlje i uspehe, a bratskom srpskom narodu – mir, blagostanje i prosperitet“, poželeo je, takođe, Putin u pismu Nikoliću.\nNikolić je u razgovoru sa Čepurinom izrazio zahvalnost na podršci koju Rusija pruža Srbiji i Republici Srpskoj.\nOn je još jednom iskazao veliku žalost zbog pada ruskog vojnog aviona u Crno more u nedjelju, 25. decembra, kada su život izgubila 92 putnika i člana posade, među kojima i članovi vojnog hora „Aleksandrov“.\nČepurin je rekao da je Ruskoj Federaciji važno da postoji stabilnost u razvoju bilateralnih odnosa dvije zemlje, pa će sa punom pažnjom pratiti tok kampanje i predsjedničkih izbora koji će 2017. godine biti održani u Srbiji.\nNikolić i Čepurin razgovarali su i o zajedničkim projektima koje realizuju srpske i ruske kompanije.


Novinari čuvenog magazina "Milestone" u Beogradu - Turistički žurnal Novinari čuvenog magazina "Milestone" u Beogradu - Turistički žurnal\nPokazatelj da će Srbija biti jedna od prvih evropskih zemalja koja će gostiti turiste je i poseta novinara čuvenog magazina „MILESTONE” koji ovih dana obilaze Beograd i Srbiju kao odabranu turističku destinaciju.\nMagazin „MILESTONE” je internacionalno prepoznat biznis travel magazin sa sedištem u Švedskoj i milionskim auditorijumom širom sveta, na čijim naslovnim stranama su se do sada našle ličnosti poput Bila Gejtsa i Pitera Stordalena, norveškog „kralja hotelijerstva”.\nU narednom kvartalnom izdanju ove publikacije, čitaocima će biti predstavljen Beograd kao destinacija za kratki gradski odmor, i Kopaonik kao destinacija za luksuzni zimski odmor i jedini zimski resort u Evropi koji je otvoren za skijanje u ovom trenutku.\n„Ovo je mnogo više nego što smo očekivali. Proveli smo šest fantastičnih dana u u vašoj zemlji, i oduševljeni smo kulturom, bogatom istorijom, predivnim vinima a ponajviše ljubaznošću i gostoljubivošću svih ljudi koje smo ovde upoznali. Sa velikim zadovoljstvom ćemo preporučiti Beograd i Srbiju čitaocima magazina, ali i svim našim prijateljima koji jedva čekaju da se ponovo uspostave uslovi za putovanja.”, izjavio je novinar Tom Turni u prilogu za RTS.\nStudijsko putovanje organizuje Turistička organizacija Srbije, u saradnji sa Turističkom organizacijom Beograda, hotelom Radisson Collection i partnerima među kojima su JKP Skijališta Srbije, Hotel Gorski, TO Brus, vinarije Spasić, Nikolić i Đorđević.


Bitka za NATO i protiv njega – pred Njegoševom kućom - 25.04.2017, Sputnik Srbija\nOdluka crnogorske skupštine nije čin posle kog nema povratka. Važno je da se opozicija ne miri sa tom odlukom i da ne daje legitimitet režimu. Ista ta... 25.04.2017, Sputnik Srbija\n© AFP 2021 / DIMITAR DILKOFFProtesti u Podgorici\nMilo Đukanović i njegova politička svita će u petak 28. aprila (tesno ali ipak) izglasati da ulaze u NATO. Namerno ovako terminišemo i ne kažemo da Crna Gora ulazi u NATO, jer većinski, prema istraživanjima, ova država nije za ulazak u Alijansu.\n25 April 2017, 16:10\nRežim će, uprkos tome, ovako važnu odluku doneti u parlamentu. Na Cetinju. Istog dana opozicija će organizovati proteste u nekoliko gradova, dok je Demokratski front najavio okupljanje — isto na Cetinju.\nOva opoziciona koalicija će sutra u Murinu organizovati neku vrstu alternativne skupštine, na koju su pozvali sve predstavnike naroda, i poslanike i odbornike, da dođu iz svih gradova Crne Gore. Podsetimo, tokom NATO agresije u Murinu je pogođen most i poginulo je šest civila, troje dece.\nA šta će pokazati petak? Hoćemo li tog dana videti stvarno podeljenu Crnu Goru? Još važnije, kakvu Crnu Goru možemo očekivati posle tog dana.\n„Ne znam da li bih sudio koliko je Crna Gora podeljena prema tome šta će se desiti 28 aprila. Dovoljno je videti da će tog dana sa jedne strane biti vlast i njeni sateliti, a s druge strane ćemo imati opoziciju, koliko god razuđena i neorganizovana bila, koja će da na razne načine protestuje protiv toga“, napominje za Sputnjik politikolog Aleksandar Pavić.\nNategnuto nasilna odluka\nPritom, dodaje Pavić, pravu sliku možemo, između ostalog, da vidimo i u anketama koje čak i u toj kontrolisanoj javnosti govore da je većinska Crna Gora protiv pristupa članstvu.\nTada će na Cetinju biti 42 poslanika vladajuće koalicije od ukupno 81, sugeriše novinar iz Crne Gore Matija Nikolić dodajući da postoji mogućnost da Socijaldemokratska partija Ranka Krivokapića, koja se zalaže za NATO, tog dana dođe u parlament.\nManir režima da nedemokratski donosi odluke je, podseća Nikolić za Sputnjik, isti kao u proteklih četvrt veka. I odluka o priznanju Kosova, podvlači on, donesena je uprkos protivljenju 80 odsto građana Crne Gore.\n„Koji je pravni termin koji će zauzeti opozicija, videćemo, ali treba reći da opozicija jeste podeljena o pitanju protesta protiv ulaska Crne Gore u NATO, ali nije podeljena prema pitanju treba li Crna Gora da uđe u NATO“, napominje Nikolić.\nCetinje je iz nekoliko razloga namerno izabrano od strane režima da tu bude doneta odluka, ističe Nikolić i pretpostavlja da će biti dosta policijske kontrole na samom putu do Cetinja tog dana.\n„Čak i da crnogorski parlament tog dana, kao što i hoće, usvoji ulazak u NATO, to će biti nestabilno privremeno rešenje. Već smo čuli od opozicije da ovakav način ulaska u NATO govori da će neka sledeća vlast imati isto tako pravo da kroz skupštinu povuče tu odluku“, nagoveštava Pavić.\nKo je vera, a ko je nevera\nOstaće, podvlači on, stigma da ulazak u NATO, iako možda legalan, nije legitiman.\n„NATO će imati tu hipoteku da je na jedan nedemokratski način izvršio svoje najnovije, a ja se nadam i konačno proširenje“, tvrdi Pavić.\nPodeljenost opozicije, saglasan je Pavić, jeste najveći problem, ali ukazuje i na to da režimu koji raspolaže svim polugama ne samo medijskim nego i finansijskim, obaveštajnim, policijskim, i ucenjivačkim nije teško da podeli opoziciju. To je, konstatuje, fenomen koji se dešava u svim autoritativnim društvima i u svim društvima koja su u nekom neokolonijalnom poretku jer je u njima glavni zadatak vlasti, osim vladanja, da oslabi i rascepi opoziciju.\nMeđutim, opozicija kakva je takva je i „do petka ne može da se napravi nova“, pa se Pavić nada da nisu svi mostovi spaljeni i da će oni naći neki način da se ne pomire sa ovakvom odlukom.\n„Znači, da ne bude posle petka izglasao parlament ulazak u NATO i sad ćemo mi posle mesec dana nekog fingiranog otpora da se sa tim pomirimo i da opet krenemo u saradnju sa vlastima. Ako se to desi, ko god to bude uradio, biće jasno da je on ustvari pod kontrolom vlasti“, kategoričan je Pavić.


SVEČANIM PROGRAMOM ROTARI KLUB ZRENJANIN PROSLAVIO 20 GODINA OD REOSNIVANJA – Zrenjanin\nSVEČANIM PROGRAMOM ROTARI KLUB ZRENJANIN PROSLAVIO 20 GODINA OD REOSNIVANJA\nNastavljaju sa misijom humanosti\nPozivamo sve sugrađane da nas kontaktiraju, a mi ćemo rado prihvatiti sve ideje i predloge – poručio je Fjodor Ćirić\nKada radite nešto s ljubavlju i nesebično pomažete drugima, ne mogu izostati uspesi i pohvale. Potvrda da to što radite, radite dobro jesu decenije koje stoje iza vas. Rotari klub Zrenjanin jedan je od mnogih pokreta koji može da se pohvali takvim uspehom. Dvadeset godina prošlo je od njegovog reosnivanja, što su članovi kluba ponosno obeležili prošle subote u Hotelu „Vojvodina”.\nSvečanosti je prisustvovalo više od 20 Rotari klubova iz četiri države, dva guvernera Janez Lipec (Slovenija i Makedonija), i Vladimir Matić (Srbija i Crna Gora), prijatelji i kumovi pokreta, predstavnici Gradske uprave, udruženja, medija…\nObeležavanje značajnog jubileja osmišljeno je kroz četiri sesije (sednice). Prema rečima Fjodora Ćirića, predsednika Rotari kluba Zrenjanin za 2018/2019. godinu, najpre je organizovan doček slovenačkog i makedonskog Rotari guvernera i slovenačkih gostiju. Za njih je priređena večera na kojoj su imali prilike da probaju tradicionalne banatske specijalitete.\nNa drugoj sesiji domaćini su se družili sa prijateljima iz Bosne i Hercegovine, Slovenije, Crne Gore, a zajedno su išli u razgledanje grada sa vodičem iz Turističke organizacije. U okviru treće, održan je sastanak Lideršip tima Rotari distrikta 2483 Srbija i Crna Gora kojom je predsedavao guverner Rotari distrikta Vladimir Matić.\nPoslednja sesija obeležana je svečanom večerom i aukcijom slika i grafika koje su nedavno na slikarskoj koloniji naslikali zrenjaninski umetnici.\n– Na aukciji je prodato 12 slika i osam grafika. Od prodaje slika i priloga gostiju sakupili smo dosta sredstava za obnovu mobilijara Odeljenja pedijatrije u Opštoj bolnici „Đorđe Joanović”. Ovom prilikom se zahvaljujem svima koji su učestvovali u ovoj humanitarnoj akciji, jer to i jeste misija Rotari kluba – da pomažemo drugima – naveo je Fjodor Ćirić za naš list.\nNa pitanje koji su planovi Rotari kluba Zrenjanin za naredni period i da li ih značajan jubilej obavezuje da budu još bolji, Ćirić ističe da ih to podstiče da budu agilniji i da osvajaju lokalnu zajednicu novim idejama i projektima.\n– Dvadeset godina Rotari kluba Zrenjanin postoji i prepoznatljiv je u svom gradu kao humanitarna organizacija. Potrudićemo se da budemo vidljiviji i pristupačniji građanima, a naše delovanje ćemo proširiti na različite oblasti. Pozivamo sve sugrađane da nas kontaktiraju, a mi ćemo rado prihvatiti sve ideje i predloge – poručio je Ćirić.\n← FUDBAL – SRPSKA LIGA VOJVODINA: POBEDA ZRENjANINACA U SUBOTICI KAO UKRAS ZA KRAJ\nU KNIĆANINU SE GOVORILO O OPAKIM BOLESTIMA →


Enes Omeragić, koji je sinoć u Rajlovcu ubio dva vojnika Oružanih snaga BiH, Armina Salkića (1989) iz Viteza i Nedeljka Radića (1981) iz Nevesinja, počinio je samoubistvo oko ponoći, nakon što su pripadnici policije opkolili objekat u kojem se nalazio.\nOmeragić je sinoć oko 19:30 h iz vatrenog oružja ubio Salkića i Radića koji su se u tom trenutku nalazili u sportskoj kladionici, koja se nalazi u Rajlovcu u blizini vojne kasarne.\nNakon ubistva vojnika, Omeragić je pucao na autobus javnog gradskog prevoza i tom prilikom je, kako prenose mediji od pucanja stakla, povrijeđeno nekoliko sooba.\nKomesar MUP-a KS Vahid Ćosić rekao je da se osumnjičeni za napad i ubistvo dvojice vojnika najvjerovatnije raznio bombom. Ćosić je rekao da su pripadnici MUP-a KS, zahvaljujući razmjeni podataka sa drugim agencijama, vrlo brzo locirali osumnjičenog. Nakon što su locirali tri lokacije na kojima bi se mogao kriti, pripadnici sigurnosnih agencija u BiH blokirali su sve tri objekta.\nĆosić je rekao da se potom u jednom od objekata čula detonacija a da su policajci nakon ulaska ustanovili da je lice koje se krilo u objektu aktiviralo bombu.\n← BMW se zapalio na benzinskoj pumpi INA u Kalesiji\nPooštrene sigurnosne mjere u BiH →


Da biste primali SMS obaveštenja SMART servisa, potrebno je da posedujete mobilni telefon na koji će vam stizati poruke od Naša AIK Banka. Pri podnošenju prijave za korišćenje SMART servisa, obavezno je navesti brojeve mobilnih telefona nekog od domaćih operatera na koje će stizati SMS obaveštenja. Za korišćenje ovog informacionog kanala nije potrebno da posedujete personalni računar.\nE-mail servis omogućava dobijanje izvoda po željenom računu u Naša AIK Banka, informacije o prilivu na račun i stanju na računu u određeno vreme. Pri podnošenju prijave za korišćenje ovog servisa obavezno je navesti E-mail adresu na koju će korisnicima stizati poruke sa traženim informacijama.


DODIK U NEVESINJU “Finansijska pomoć Srbije za rješavanje višedecenijskih problema” - Srpskainfo\nDODIK U NEVESINJU “Finansijska pomoć Srbije za rješavanje višedecenijskih problema”\nSrpski član i predsjedavajući Predsjedništva BiH Milorad Dodik izjavio je da će u opštinu Nevesinje stići tri do četiri miliona evra pomoći od Srbije.\nOva pomoć će biti usmjerena u rješavanje višedecenijskih problema, poput asfaltiranja i stimulacije za nova radna mjesta.\n– Ovdje se primijeti domaćinsko ponašanje i ova ekipa je imala cilj da napravi promjenu u ovom mjestu, a građani to mogu da vide kada su u pitanju infrastrukturni projekti. Potrebno je sve činiti da dođe do novih radnih mjesta i na tome radimo, te nastavljamo sa infrastrukturnim projektima – rekao je Dodik novinarima nakon sastanka sa rukovodstvom opštine Nevesinje.\n“Srbija će uvijek biti uz Republiku Srpsku” Vučić poručio da želi mir i poštovanje Dejtonskog sporazuma\nDodik je zahvalio rukovodstvu opštine Nevesnji i nevesinjskom SNSD-u, navodeći da se ova stranka može ponositi sa radom i rezultatima u ovoj opštini.\n– Nastavljamo sa odgovornom politikom i saradnju sa vladama Srpske i Srbije, te nastojimo da svaku marku dobro utrošimo i budemo na usluzi svim građanima – rekao je Avdalović.\nPolitika Milorad DodikNevesinjepomoćSrbijaUlaganje\nOsvanula i ZAJEDNIČKA SLIKA na Instagramu: Dodik se zahvalio Miroviću za pomoć Kostajnici (FOTO)


SAZNAJEMO: Ovako bi trebalo da izgleda VIZITORSKI CENTAR na ROMULIJANI!\nIzgradnja vizitorskog centra na kasno-antičkom lokalitetu ”Romulijana” kod Gamzigradske banje, najavljivana još 2015. godine, uskoro bi mogla da počne, navodi portal IST Media.\nPrema njihovim saznanjima Skupština grada Zaječara konkurisala je kod Ministarstva kulture Republike Srbije za izgradnju vizitorskog centra, a prema intervjuu koji je još 2015. godine za eKapiju dao tadašnji direktor zaječarskog Narodnog muzeja Bora Dimitrijević ukupna vrednost investicije iznosila bi 6.735.470 EUR.\n“ Od te sume planirano je da 3.745.275 bude uloženo u izgradnju centra za posetioce, a ostalih 1.787.205 EUR u proširenje Narodnog muzeja u Zaječaru.\nOd navedene sume za opremu bi bilo izdvojeno 560.000 EUR, za unapređenje saobraćajnog prilaza centru 452.000 EUR i za unapređenje saobraćajnog prilaza Maguri 775.205 EUR“, objasnio je za „eKapiju“ Bora Dimitrijević.\nPredloženom strukturom finansiranje projekta iznos od 5.532.480 EUR bi bio obezbeđen kroz program Evropske unije, ali i novcem Vlade Srbije i Grad Zaječara.\nEvropska unija bi sa 5.005.754 EUR finansirala 74,32% ovog projekta,\nVlada Republike Srbije bi sa 864.858 EUR učestvovala 12,84% u finansiranju\na sa 12,84% , odnosno 864.858 EUR trebalo bi da učestvuje i Grad Zaječar.\n„eKapija“ navodi da za ovaj projekat nije planirano kreditno zaduživanje.\nStudiju opravdanosti finansirala bi EU kroz program MISP, a idejni projekat Vlada Srbije. Evropska unija bi kroz svoje programe investirala u izradu glavnog projekta , kao i u tendersku dokumentaciju.\nEksproprijacija zemljišta spada u domen odgovornosti gradske uprave koja bi pokrila troškove.\nIzvođenje radova bi bilo plaćeno udruženim snagama Evropske unije, Vlada Srbije i Grad Zaječar.\nCentar za posetioce će sadržati sale za posetioce, konferencije, deo za boravak gostiju, kao i poseban depo za smeštanje vrednih eksponata nađenih na antičkom arheološkom nalazištu „Felix Romuliana“.\nProjekat vizitorskog centra je usklađen sa Master planom turizma Srbije – „Put rimskih imperatora“ koji je izradio Istraživački centar Ekonomskog fakulteta u Beogradu 2007. godine.\nInače, „Putevi Rimskih imperatora careva“ su jedna od najvažnijih turističkih ruta u Srbiji.\nTa ruta se prepliće i sa putevima vina i sa biciklističkom rutom koridora „EuroVelo 6“. Ključne atrakcije tog „istorijskog puta“ su Sirmium, Singidunum, Viminacium, Felix Romuliana, Trajanov most i Trajanova tabla.\neKapija felix romuliana vizitorski centar


Sport Archives - Page 8 of 164 - Semberske\nKrstajić: Poslao sam Rakitiću rakiju da časti Mesija i društvo\nDW O LUKI JOVIĆU /VIDEO/ Rođeni pobednik kojeg juri pola Evrope\nLuka Jović obeležava ovu sezonu Bundeslige u dresu Ajntrahta iz Frankfurta. Evropski velikani spremaju si ...\nLuka Jović obeležava ovu sezonu Bundeslige u dresu Ajntrahta iz Frankfurta. Evropski velikani spremaju silne milione da ga dovedu. Ali, kako je postao takav igrač? Ekipa DW je istraživala u Beogradu i ...\nKošarkaši Crvene zvezde poraženi su u trećem meču finalne serije ABA lige od Budućnosti rezultatom 80:72. ...\nKošarkaši Crvene zvezde poraženi su u trećem meču finalne serije ABA lige od Budućnosti rezultatom 80:72. Budućnost je ostala u igri za odbranom titule ABA lige i opstankom u Evroligi, pošto je pobije ...\nLiverpul je u revanš utakmici četvrtfinala Lige šampiona pobijedio Porto u gostima 4:1 te se s ukupnih 6: ...\nLiverpul je u revanš utakmici četvrtfinala Lige šampiona pobijedio Porto u gostima 4:1 te se s ukupnih 6:1 plasirao u polufinale gdje će igrati protiv Barselone. Klopov tim je u jeku velike borbe sa S ...\nTotenhem u ludoj utakmici izbacio City za polufinale Lige šampiona\nNa stadionu Etihad u Mančesteru u revanš utakmici četvrtfinala Lige šampiona Mančester siti pobijedio je ...\nNa stadionu Etihad u Mančesteru u revanš utakmici četvrtfinala Lige šampiona Mančester siti pobijedio je Totenhem 4:3. Taj rezultat odveo je dalje Totenhem jer je tim Maurisija Početina u Mančester je ...\nAJNTRAHT ISPLATIO BENFIKU Luka Jović od danas zvanično igrač Frankfurta!\nJović igra najbolju sezonu u karijeri i privukao je nevjerovatan interes evropskih velikana. Ovaj 21-godi ...\nJović igra najbolju sezonu u karijeri i privukao je nevjerovatan interes evropskih velikana. Ovaj 21-godišnji napadač je stalna meta špekulacija već mjesecima i bit će zaista čudo ako ostane u Frankfu ...\nAjaks pokazao Juventusu kako se igra fudbal: Akcija koju treba pogledati hiljadu puta\nSinoć je ekipa Ajaksa ostvarila istorijsku pobjedu nad favorizovanim Juventusom. Ono što je ostalo upečat ...\nSinoć je ekipa Ajaksa ostvarila istorijsku pobjedu nad favorizovanim Juventusom. Ono što je ostalo upečatljivo na jučerašnjem meču je igra holandskog tima, koja je okarakterisana kao "jedna od na ...


Moja Obuka d.o.o. - 2 years ago\nObuke po meri klijenta (tailor made obuke) najbolji su način obučavanja zaposlenih, a preduslov za njihovo osmišljavanje je detaljno upoznavanje sa potrebama i očekivanjima, kako naručioca obuke, tako i svih potencijalnih učesnika ponaosob.\nBroj frilensera u Srbiji u porastu\nSamo u januaru 2016. godine registrovano je 14.000 profila na jednoj od najpoznatijih frilens platformi Upwork, a prema nekim procenama, više od 100.000 Srba radi preko interneta samostalno.\nSakura stipendije dodeljuju kompanija Japan Tobacco International i Ambasada Japana.\nNajviše radnih dozvola u Srbiji je izdato Kinezima, Rusima, Makedoncima, Italijanima i Grcima.\nRegionalna razvojna agencija Bačka je za decembar pripremila dve besplatne obuke za početnike u poslovanju.\nZapošljavanje radnika preko agencija neće se naći u najnovijoj verziji izmene Zakona o radu do kraja ove godine, već će morati da sačeka 2018. godinu.


Zlatiborci u Mađarskoj - UžiceMedia\nNaslovna Privreda Zlatiborci u Mađarskoj\nNakon dve uspešne prezentacije, održane tokom prethodne godine, TO „Zlatibor“ je pozvana da predstavi turističku ponudu za predstojeću letnju sezonu, ovoga puta u okviru prezentacije potencijala regije Zapadna Srbija.\nPodsećamo da je ova saradnja počela u septembru prošle godine kada je Turistička organizacija Zlatibor održala prezentaciju ponude planine u Budimpešti, u ambasadi Srbije. Pred predstavnicima vlade i turističke privrede Mađarske Zlatibor je pokazao zašto je destinacija broj jedan u Srbiji i zašto se ovde iz godine u godinu beleži konstantan porast broja turista i ostvarenih noćenja.\nDa je mađarsku javnost ponuda „zlatne planine“ veoma zainteresovala pokazao je poziv Turističkoj organizaciji Zlatibor da učestvuje na privrednoj manifestaciji „Trgovački dani“ u organizaciji Privredne komore Budimpešte, koja je održana krajem 2017. godine, a na kojoj je Zlatibor dodatno zainteresovao turističku privredu našeg severnog suseda. Na radnim sastancima u okviru prezentacija dogovorena je studijska poseta mađarskih novinara i turoperatora Zlatiboru, navodi se u informaciji Turističke organizacije „Zlatibor“.\nNASTUP U MAĐARSKOJ\nPrethodni tekstIzmeštanje proizvodnje iz Nemačke u Srbiju\nSledeći tekstTuristi u užičkom GKC


Moj profil - Bonamica - Besplatni oglasi za nekretnine, mali oglasi za vozila i delove, poslove i sve ostalo - Besplatni mali oglasi MojOglas.rs\nAdresa:Sremska Kamenica, Mali Do II 001B\nKvalitetna kozmetika iz Rusije. Internet prodavnica kozmetike BONAMICA je uvoznik i distributer kozmetičkih proizvoda iz Rusije i Belorusije. Zahvaljujući dugogodišnjem uspešnom iskustvu možemo da ponudimo svojim klijentima korisne biljne preparate i kvalitetne proizvode. Organsko bilje i prirodni sastojci sve se više koriste i cene u svetu i Srbiji. Među našim proizvodima možete pronaći prirodne preparate bez parabena, sulfata, GMO, hemijskih i drugih veštačkih dodataka.


16.07.2021 07:49 Autor: Raport.ba\nKupanje na 1.300 metara nadmorske visine, sa temperaturom izvorske vode od 21 stepen zvučni izuzetno zanimljivo. Ova ljetna atrakcija dostupna je u Ski-centru Ravna planina na Palama, na samo 20 kilometara od Sarajeva.\nSki centar „Ravna planina“ nalazi se u naselju Gornje Pale i poznat je kao čest izbora Sarajlija kad su u pitanju vikend ili jednodnevni izleti.\nSpas od gradskih vrućina\nOdlična lokacija, svjež zrak, zračna banja, samo su neki od razloga da bijeg od gradskih vrućina potražite upravo u ovom centru.\nDo kupališta će vas prevesti gondola koja kreće od restorana „Gondola“ do vrha glavne staze, gdje se nalaze jezera i ugostiteljski objekt koliba „Gondola“ . Sa ovog lokaliteta svi posjetioci mogu uživati u izvanrednom pogledu koji se pruža sa jedne strane na Pale i Sarajevo, a sa druge pogled doseže do Jahorine, Zlatibora, Romanije, …\nPROČITAJTE Više od 70 učesnika iz 22 zemlje na takmičenju u alpskom skijanju 'FIS 5 Trofej Ravna planina'\nU ljetnoj sezoni na raspolaganju su vam biciklističke staze, planinarske staze, zip-line, kupalište i mnoge druge aktivnosti za aktivno uživanje u prirodi.\nTagovi: biciklizam jezera kupanje Ski-centar Ravna planina\nSki centar Ravna planina pravi je izbor za vikend. Besplatno skijanje za dame u ponedjeljak 8. marta


A. J. 29. juna 2018. 18:53\nPredsednik Parlamentarne skupštine NATO Paolo Ali boravio je danas u Prištini, gde je razgovarao sa kosovskim premijerom Ramušom Haradinajem, koji je tom prilikom rekao da Priština u NATO vidi „sigurnost i večni mir“, prenela je prištinska Koha.\nAli je, kako se navodi, rekao da „NATO i Kosovo imaju jaku vezu i godinama dugu vezu, te istakao važnost nastavka napretka Kosova na putu ka članstvu u NATO“.\nParlamentarna skupština je, kazao je, veoma posvećena Zapadnom Balkanu, jer smatra da je taj region bitan za Evropu.\n„Trudimo se da podržimo napore koje Kosovo radi u reformskom procesu koji je potreban za članstvo u NATO-u. Mi vidimo stvarni napredak, takođe vidimo da ima još posla koji treba da se uradi, posebno u normalizaciji odnosa sa Srbijom, ali smo uvereni da je vaše rukovodstvo posvećeno tom pitanju i da ćete imati uspeha na putu evroatlantskih integracija“, rekao je Ali.\nHaradinaj je uzvratio da će građani Kosova „zauvek biti zahvalni i da nikada neće zaboraviti pomoć koju je NATO pružio u svim fazama izgradnje države“.\nIstakao je, kako je rekao, važnu ulogu NATO u garantovanju mira i sigurnosti i pohvalio mirovne snage KFOR-a kao, kako je rekao, „važnog partnera na Kosovu“.\nOn je rekao i da su Kosovske bezbednosne nage, pod kontrolom NATO-a u svim fazama izgradnje ispunile operativne kapacitete za transformaciju u oružane snage u koordinaciji sa međunarodnim partnerima.\nPa tačno je da NATO šalje u VJEČNI MIR i u VJEČNA LOVIŠTA !


Školski portal ‐ Reč nastavnika ‐ Nosilac titule „Najbolji nastavnik regiona“\nNosilac titule „Najbolji nastavnik regiona“\nMila Đačić, diplomirani etnomuzikolog, nastavnica muzičke kulture i autorka udžbenika iz muzičke kulture u izdanju BIGZ školstva, nosilac je titule „Najbolji nastavnik regiona”.\nPrema rečima profesorke muzičke kulture Mile Đačić, ključne osobine svakog nastavnika su beskrajno strpljenje, visok stepen tolerancije, ali i autoriteta, jer upravo nastavnici treba da pruže pravi primer svojim učenicima.\nMila Đačić, diplomirani etnomuzikolog i profesor muzičke kulture, zahvaljujući uspešnom radu i ličnom doprinosu u oblasti muzičkog obrazovanja stekla je titulu „Najbolji nastavnik regiona“ , koja joj je dodedeljena od strane Asocijacije najboljih nastavnika bivše Jugoslavije, Ann Ex Yu.\nKao nastavnik muzičkog obrazovanja u Osnovnoj školi „Sveti Sava“ u Vrčinu, trudi se da ljubav prema muzici prenese na svoje učenike, jer kako i sama ističe aktivnim muziciranjem kod dece podstiče se razvoj intelekta i introspektivnost.\n„Kroz muziku deca postaju humanija, prepoznaju lepotu, imaju više ljubavi i empatije, mnogo više nežnosti i dobrote u sebi. To je ono što me je podstaklo da se maksimalno posvetim promociji muzičke kulture i obrazovanja kroz različite edukativne programe, radionioce i festivale“, kaže profesorka Mila Đačić.\nNjene izuzetne rezultate u radu sa decom potvrđuju preko deset osvojnih prvih nagrada na nivou grada Beograda u periodu od 2013. do 2017. godine.\nDobitnica je prestižne nagrade „Najbolji edukator Srbije“, koja joj je dodeljena je od strane Udruženja za podsticanje preduzetništva „Živojin Mišić“, kao i nagrade „Zlatni violinski ključ“.\nOd 2013. godine u svojoj školi rad je usmerila na razvoju projekata u kulturi koji se odnose na očuvanje i promociju srpske tradicionalne kulturne baštine u dijaspori. Rezultat ovog poduhvata je i izlazak prvog muzičkog albuma tradicionalne narodne muzike početkom 2017. godine, koji je realizovala sa svojim učenicima i stručnim saradnicima, kao prvi ovakav poduhvat u obrazovnoj delatnosti i primer dobre prakse u obrazovanju.\nPored toga što radi kao nastavnik muzičke kulture, autor je brojnih muzičkih radionice za decu, osnivač je i predsednik udruženja „Serbia Global Art Team" i autor je i digitalnog časa „Uloga tehnologije u popularnoj muzici 20. veka – didžejing u nastavi”, koji je uvrešten u Zbornik radova Ministarstva prosvete, nauke i tehnološkog razvoja za školsku 2018. - 2019. godinu.\nMila je puna inovacija, novih ideja, učenici je obožavaju, a ona kaže da je izuzetno ponosna na sve što je do sada postigla, ali da svakog dana iznova traga za novim receptima uspeha.\n„Kao muzički pedagog mogu reći da je uloga nastavnika muzike izutetno važna, a po meni ključne osobine svakog nastavnika su beskrajno strpljenje, visok stepen tolerancije, ali i autoriteta, jer upravo mi nastavnici treba da pružimo pravi primer našim učenicima“, zaključuje Mila.


Hodžaj: Mekšejnova knjiga poziva javnost da podrži evropsko Kosovo - Vesti iz ambasade - Kosovo Embassy in London\nHodžaj: Mekšejnova knjiga poziva javnost da podrži evropsko Kosovo\nLondon, 19. oktobar 2011. – Ministar spoljnih poslova Republike Kosovo, Enver Hodžaj prisustvovao je promociji knjige bivšeg britanskog ministra za Evropu, Denisa Mešejna pod naslovom “Zašto je Kosovo još uvek bitno”.\nGovoreći o knjizi, ministar Hodžaj je visoko ocenio neuporedivo majstorstvo Denisa Mekšejna u opisivanju različitih situacija na Kosovu. “Knjigu sam video kao otvoreni poziv političarima da nastave angažovanje za jedno buduće Kosovo i Balkan", kazao je Hodžaj.\nMinistar Hodžaj se zahvalio Mekšejnu na podršci državnoj konsolidaciji Republike Kosovo. "Denis je pisao ovu knjigu u odlučujućem periodu za Kosovo, ali i za Balkan. 1991. godine kada je počeo raspad bivše Jugoslavije, stanovnici Kosova su imali tri sna: slobodu, mir i nezavisnost. Dvadeset godina kasnije okupili smo se u ovom velikom domu demokratije, a Kosovo je nezavisno, slobodno i mirno. 2011. godina će ući u istoriju kao godina evropskog Kosova. Glavna aspiracija koju danas imamo su evropske integracije i da se pridružimo velikoj porodici naroda", kazao je Hodžaj pred brojnim diplomatama, poslanicima i novinarima koji su prisustvovali ovoj promociji.\nHodžaj je kazao da je dr Mekšejn jedan od posvećenih prijatelja Balkana, koji se uvek zalagao za integraciju Kosova i Zapadnog Balkana u Evropsku uniju.\n“Put Kosova biće završen samo onda kada se pet država EU pridruže ostalim zemljama Evropske unije koje su priznale nezavisnost Kosova. Britanska podrška obezbeđivanju jedinstvene politke EU prema Kosovu je od suštinske važnosti. Posle pravosnažne odluke MSP koja je potvrdila zakonitost nezavisnosti Kosova, ne vidimo nijedan razlog zašto te zemlje ne bi priznale volju naroda na Kosovu”, dodao je Hodžaj.\nMinistar Hodžaj je u svom govoru kazao i da Srbija treba da prestane da se ponaša kao dominantna nacija na Balkanu. “Krajnje je vreme da Srbija prestane sa svojom politikom – suprotstavljanje bez granica”, dodao je Hodžaj.\nU svojoj knjizi Mekšejn priča o strašnim dešavanjima koja su uticala na raspad Jugoslavije, međuetničkoj mržnji itd.\nMinistra Hodžaja će 20. oktobra tokom njegovog boravka u Londonu primiti i ministar spoljnih poslova Velike Britanije, Vilijam Hejg.\nTokom tog susreta razgovaraće se o uspostavljanju diplomatskih odnosa između dve zemlje i o ekonomskoj saradnji. Ministar Hodžaj će takođe tražiti pomoć Velike Britanije u vezi ubrzavanja evropskog puta Kosova i povećanja broja priznanja.\nMinistar Hodžaj u službenoj poseti Velikoj Britaniji\nAmbasador Hamiti predao akreditivno pismo predsedniku Irske


Vučić: Rešenje za dve ili tri privatizacije uskoro : Nadlanu.com\nVučić: Rešenje za dve ili tri privatizacije uskoro\nObjavljeno 1. maj 2013. / 20:29:06\n"Uslediće rešavanje dva ili tri predmeta sa tog spiska u najkraćem mogućem roku. I jedan predmet koji nije sa tog spiska, a inače je veliki predmet i poznat u javnosti i obično nam se zameralo što taj problem nije rešavan", rekao je Vučić za B92.\nEvropska komisija je svojevremeno dostavila Srbiji spisak 24 sporne privatizacije sa zahtevom da ih istraži u okviru borbe protiv korupcije.\nGovoreći o nezaposlenosti u Srbiji, Vučić je rekao da ona jeste ogromna, ali da nije rekordna niti veća u odnosu na pre godinu dana.\nSTIŽE AMERIČKA "MODERNA": Srbija u oktobru dobija i petu…\n15. SEPTEMBAR: Srbija obeležava Dan srpskog jedinstva,…\n"Da radnici teško žive nije tajna. Mi smo se posvetili rešavanju problema, borbi protiv korupcije, ali i stvaranju uslova da zemlja ima priliku da bude pristojna i normalna i za radnike, i za invesitore. Mislim da radimo ozbiljno na tome", rekao je Vučić.\nOn je dodao da nije bilo moguće da se Vlada Srbije za sedam, osam meseci od kada je formirana tome u potpunosti posveti, ali da je neki rezultati jesu postignuti.\nPrema njegovoj oceni, spirala vezana za nezaposlenost koja je išla na dole je zustavljena i u narednom periodu će to biti ključni rezultat po kome će moći da se meri da li je vlada nešto napravila ili ne.\naleksandar vučićprivatizacijaslučajvlada srbije\nSPREMNA SAM ZA PETO DETE: Mirka Vasiljević otkrila detalje…\nPOKUŠAVAM DA STAVIM TAČKU NA TO: Nadežda Biljić o etiketi…\nNISAM HTEO DA JE UDARIM: Kenan otkrio detalje incidenta sa…\nPOVEĆAJTE VOLUMEN: Tri frizure pružaju iluziju gušće kose\nIMALA SAM MNOŠTVO ZDRAVSTVENIH PROBLEMA ZBOG GOJAZNOSTI:…\nBEŽE OD BRAKA K'O "ĐAVO OD KRSTA": Muškarci rođeni u tri…


Sugrađani koji duguju "Vodovodu" mogu ući u reprogram duga - www.lobi-info.rs\nMarija K. 15. januara 2020., 11:41 5.8k Views\nJKP „Beogradski vodovod i kanalizacija“ na osnovu Zaključka Gradskog veća, sprovodi akciju Reprograma duga koji obuhvata glavnicu duga, kamate, sudske troškove i troškove izvršnog postupka.\nReprogram duga ovom javnom preduzeću moguć je za sve korisnike usluga iz kategorije fizičkih lica i preduzetnika.\nKo sve može ući u reprogram:\nkorisnici koji duguju više od tri meseca, a za koje nije pokrenut postupak prinudne naplate,\nkorisnici koji su utuženi kod nadležnih sudova i javnih izvršitelja,\nkorisnici kojima su postupci u toku pred nadležnim sudovima, ali i po pravosnažnim presudama i rešenjima o izvršenju,\nkorisnici koji su u prethodnim godinama pristupali reprogramu duga, a nisu poštovali dinamiku otplate.\nReprogram može da se potpiše u periodu do 31. marta 2020. godine, svakim radnim danom od 8.00 do 15.00 časova, u prostorijama Beogradskog vodovoda i kanalizacije, u Ulici kneza Miloša 27, na trećem spratu.\nPodsećamo, nedavno je omogućen reprogram duga i za sugrađane koji imaju dugovanja za Infostan, o čemu više možete videti OVDE.\nPrethodna objava Delovi naselja Borča danas bez struje zbog planiranih radova\nSledeća objava Dom zdravlja Palilula protekle godine ostao bez čak 40 lekara


Osvrnuvši se na reakciju predsednika Aleksandra Vučića na ukidanje prvostepene presude žandarmima zbog fizičkog napada na njegovog brata tokom održavanja “Parade ponosa 2014”, profesorka prava i članica Nove stranke Vesna Rakić Vodinelić izjavila je da predsednik Srbije, komentarišući sudske odluke, krši propise.\nVisokim državnim službenicima, podseća, uskraćeno je pravo da komentarišu sudske odluke da ne bi svojim autoritetom vršili uticaj na pravosuđe. “Postoji i preporuka Komiteta ministara Saveta Evrope kojom se pozivaju svi visoki državni funkcioneri da se uzdrže od komentarisanja sudskih odluka upravo iz tih razloga. Vučić, naravno, ne haje za Savet Evrope i to mu nije prvi put, jer je to radio i kao predsednik vlade, kad je činio sve da se ne donese pristojan zakon o nestalim bebama”, kazala je Rakić Vodinelić.\nVučić je u četvrtak, odgovarajući na pitanje o odluci Apelacionog suda, rekao “kada vas ubeđuju da su krivi bubrezi moga brata što su napali nečije prendreke” i ironično primetio da je “normalno u autokratskom režimu, za šta ga optužuju”. Apelacioni sud u Beogradu ukinuo je prvostepenu presudu kojom su u decembru prošle godine na uslovne kazne zatvora osuđena sedmorica žandarma zbog napada na Andreja Vučića i Predraga Malog i još dvojicu pripadnika vojne policije tokom “Parade ponosa” 28. septembra 2014. godine. U obrazloženju odluke o ukidanju prvostepene presude žandarmima navodi se da je prvostepeni sud učinio bitne povrede odredaba krivičnog postupka i da je nepotpuno utvrdio činjenično stanje. Sud je istovremeno potvrdio oslobađajuću presudu komandantu žandarmerijskog voda Radetu Matiću i pravosnažno ga oslobodio optužbi kojima se teretio da nije preduzeo mere da spreči napad.\nHolandija blokira početak pregovora Albanije i EULiberija: Diplomatski odnosi sa republikom Kosovo ostaju


Čas baleta Hulija Boke u Nacionalnoj fondaciji za igru\nTanjug 29. septembra 2021. 11:14\nBEOGRAD – Slavni argentinski baletski igrač Hulio Boka održao je danas čas baleta deci i mladima u prostorijama Nacionalne fondacije za igru u Beogradu, čemu je prisustvovao i zamenik gradonačelnika Beograda Goran Vesić.\nBoka, koji je po prvi put u Beogradu, izjavio je da je veoma srećan što je u ovom gradu, ali i da je veoma nervozan.\n“Veoma sam srećan što sam ovde, ali i veoma nervozan jer kao učitelj uvek želim da imam dobar odnos sa decom…Ovde sam da sa njima podelim neka od svojih iskustava“, rekao je Boka i dodao da se nada da ovo nije poslednji put da gostuje u Srbiji.\n“Veoma sam srećan što imam priliku da mu u ime Grada Beograda poželim dobrodošlicu i što smo u situaciji da nam ovako velike zvezde dolaze jer su oni uzor mladim generacijama. Bokin dolazak pruža mogućnost da ova deca nauče mnogo toga, a s druge strane popularizuje balet i igru generalno“, rekao je zamenik gradonačelnika Beograda Goran Vesić.\nPrema njegovim rečima, “ovo samo pokazuje da, kada imamo dobar i svetski poznat festival, počinju da dolaze najveće svetske zvezde i kako to jedno drugo povlači“.\n“Aja je napravila jedan od najboljih festivala igre na svetu i ja sam ponosan što Grad Beograd to podržava jer on donosi kvalitet gradu. . . Takav festival, koji Beograd stavlja na umetničku mapu sveta, govori koliko je smisleno ulagati u takve manifestacije i samim tim u kulturu“, ističe Vesić.\nKako on navodi, Festival igre imaće ubuduće sigurnu podršku Grada Beograda.\n“Podržavamo sve festivale, ali najviše one koji donose kvalitet i nešto novo, koji promovišu našu umetnost u svetu“, naveo je Vesić i dodao da to samo prikazuje “Beograd kakav on želi – otvoren, koji se razvija ne samo kroz industriju i arhitekturu, već i umetnost, i koji postaje umetnički centar Balkana“, navodi Vesić.\n“Izuzetna je čast za Nacionalnu fondaciju za igru da smo ovih dana u mogućnosti da ugostimo Hulija Boku, jednu od najvećih baletskih zvezda našeg vremena, čoveka i umetnika koji čini jedno od najznačajnijih poglavlja baletske istorije i da upravo on radi sa decom Beograda, Pančeva, Novog Sada, ali i Hrvatske i Bosne i Hercegovine“, navela je upravnica Nacionalne fondacije za igru Aja Jung.\nIstakla je da je ovo veoma značajan korak u popularizaciji umetničke igre u Beogradu i Srbiji.\nPoziv da podrži osnivanje Beogradskog baletskog takmičenja i bude predsednik njegovog žirija Boka je 2019. godine prihvatio bez oklevanja, a pridružili su mu se i prvakinja Boljšoj baleta Anastasija Voločkova, prvak Nacionalnog baleta Kanade Aleksandar Antonijević i izraelski koreograf Icik Galili.\nU sinergiji sa drugim profesionalnim umetničkim školama u zemlji i regionu, osnivanje Beogradskog baletskog takmičenja ima za cilj da uvede mlade umetnike u pravo okruženje, kako bi ogroman napor istovremeno omogućio sticanje samopouzdanja i iskustva.\nTakmičenja daju priliku mladim igračima da se predstave na pozornici u važnim repertoarskim ulogama i istovremeno čuju mišljenja i savete najboljih iz ove industije.\nPrikazujući svoju tehniku i umetničke domete, ali i posmatrajući nastupe svojih vršnjaka, učenici baletskih škola i mladi igrači dolaze do vrednih stipendija i profesionalnih angažmana.\nBaletska škola Nacionalne fondacije za igru jedina je internacionalna osmogodišnje baletska škola koju je akreditovalo Ministarstvo prosvete Republike Srbije.


GRAĐEVINSKI NEDELJNIK: Vetroelektrane u Evropi, građevinski radnici i obnova železnica u Srbiji - GRENEF\nI protekle sedmice Ministarstvo građevinartsva, saobraćaja i infrastrukture prezentovalo nam je planove iz ove sfere vezano za našu zemlju. Pričalo se i o deficitu građevinskih radnika sa akcentom na problemima koji se javljaju zbog rane snage koja nam stiže iz Azije i Turske. U polju energetske efikasnosti, dobili smo izveštaj o iskorišćenosti snage vetra i mogućnostima na evropskom tlu koje bismo mogli da ostvarimo.\nGradnja kopnenih vetroelektrana u Evropi mogla bi podmiriti svetske potrebe za energijom, pokazalo je poslednje istraživanje Svetskog ekonomskog foruma. Naime, istraživači britanskog Univerziteta Saseks i danskog Univerziteta u Arhusu razvili su tehnike mapiranja ukupnih potencijala kopnenih vetroelektrana širom Evrope. Isto istraživanje pokazalo je i još jedan podatak – Evropa bi mogla da proizvede 100 puta više energije u odnosu na trenutnu proizvodnju kopnenih vetroelektrana, piše Investitor.\nŠto se tiče potencijala u regionu, Bosna i Hercegovina i Makedonija u grupi su zemalja sa najvećim potencijalom za eksploataciju energije vetra. U tim zemljama potencijal je procenjen na više od 6,2 MW po kvadratnom kilometru. S druge strane, Srbija, Albanija, i Crna Gora iz vetroelektrana bi mogle da proizvedu između 4,5 i 6,2 MW po kvadratnom kilometru dok su Hrvatska i Slovenija svrstane u grupu zemalja koje mogu da proizvedu od 1,2 do 1,9 MW električne energije iz vetroelektrana po kvadratnom kilometru. Istraživanje je pokazalo da je 46 odsto evropskog kopna prikladno za izgradnju vetroturbina nakon izuzimanja urbanih sredina, vojnih postrojenja i drugih područja nepogodnih za eksploataciju vetra. Na na kraju se zaključuje da ako bi taj potencijal bio u potpunosti iskorišćen, Evropa bi mogla pokriti potrebe celog sveta za energijom, i to već do 2050.\nKako kažu najnoviji podaci, Grad Beograd ima oko 2.000 aktivnih gradilišta, a kako je trenutno aktuelan nedostatak građevinaca u celoj Srbiji, na izgradnji prestonice zaposlen je veliki broj stranih radnika iz Evrope, pa čak i iz daleke Azije. Koliko ih tačno ima, kažu stručnjaci, skoro je nemoguće utvrditi, između ostalog i jer popriličan broj radi „na crno“. Goran Rodić iz građevinske komore rekao je za list blic da najviše ima Albanaca iz Severne Makedonije i Turaka. Tačnije, Turski državljani dolaze organizovano preko firmi koje ih angažuju za naša gradilišta, a najviše ih je upravo u Beogradu.\nRodić je skrenuo pažnju na probleme koji se javljaju zbog ove pojave na našim gradilištima: „Organizovani i prijavljeni radnici ne predstavljaju problem za bezbednost. Problem su radnici koji rade na divlje, a koji ne podležu kontroli zbog čega mogu da nastanu teške povrede, pogotovo kod onih koji nisu obučeni i ne znaju jezik. Prema nekim procenama, do 40 odsto građevinaca iz inostranstva radi na crno“ .Pored Turaka i Albanaca, tu su i Indijci, ali i Pakistanci. Među njima je najviše onih koji su angažovani za obične poslove, odnosno klasična fizička radna snaga na gradilištima.\nPotpredsednica Vlade Srbije i ministarka građеvinarstva, saobraćaja i infrastrukturе, Zorana Mihajlović, izjavila je da jе vrеdnost invеsticija na žеlеznici oko pеt milijardi еvra, da sе putnici na modеrnizovanim prugama vraćaju vozu kao prеvoznom srеdstvu. Sledeći cilj je, kako je rekla resorna ministarka, da Srbija iskoristi svoj povoljan položaj kao tranzitna ruta za prеvoz tеrеta. Ona je dodala da je žеlеznica jеdnako važna kao i auto-putеvi koji se grade, i da će porеd toga što se gradi brza pruga Bеograd-Budimpеšta i rеkonstruišе barska pruga, ulagati i u rеgionalnе prugе. U 2018, 2019. i 2020. godini ukupno ćе biti rеkonstruisano oko 800 kilomеtara rеgionalnih pruga. Ona jе rеkla da ,zahvaljujući urađеnim rеkonstrukcijama, vozovi danas na pruzi od Bеograda do Valjеva, od Bеograda do Vršca ili od Šapca do Zvornika idu u prosеku izmеđu 80 i 110 kilomеtara na sat i da na pojеdinim linijama ima i do 60 odsto višе putnika.\nPosle svih najava i čekanja, završen je konkurs za područje …


01.12.2020 u 21:00\nNovo suđenje Miškoviću pred Apelacionim sudom\nKonačna presuda Miroslavu Miškoviću, vlasniku „Delta holdinga”, osuđenom u martu 2019. godine na dve i po godine zatvora zbog utaje poreza, biće doneta nakon suđenja pred Apelacionim sudom, koje je zakazano pet radnih dana, od 11. do 15. januara iduće godine. Ovaj sud je još u septembru održao žalbenu sednicu i saslušao stavove tužbe i odbrane. I dok se očekivalo da saopšti konačnu odluku, iz suda je stigla informacija da će biti izvedeni ključni dokazi koji su neophodni da bi se na ovaj slučaj stavila tačka. Otvaranje pretresa u drugom drugostepenom postupku nije redak slučaj u sudskoj praksi u predmetima organizovanog kriminala i sudije se na ovaj korak odlučuju kada drugačije ne mogu da otklone nejasnoće. Kako je za „Politiku” rekla Mirjana Piljić, portparolka suda, koji će dokazi\n09.11.2020 u 10:43\nMiškovićeva „Delta“ kupila „Sava centar“\nDelta Holding novi je vlasnik kongresnog centra Sava. Miroslav Mišković i Delta holding ponudili su za Sava centra početnu cenu od 17,5 miliona evra, prenosi Tanjug objave medija. Prodaja najvećeg kongresnog centra u Srbiji – Sava centra, javnim nadmetanjem obavljena je jutros. Konkursni uslov je bio da prihvate ulaganje u Sava Centar od najmanje 50 miliona evra za pet godina, i da objekat ne menja namenu. To je od avgusta kada je prvi put oglašena prodaja zdanja od 29.374 kvadratna metra treći pokušaj gradske vlasti da nađe novog vlasnika za „Sava centar” koji mu, izričiti su u gradu, pravi samo gubitke. Prethodna dva oglasa su propala jer se niko uključujući i „Deltu” koja ima najveći motiv da postane novi vlasnik zdanja u Ulici Milentija Popovića 9 zato što je „Deltin” hotel „Kraun plaza” pasarelom povezan sa „Sava centrom” nije uplatio depozit što je bio uslov za učešće u ovoj trgovini. Prvobitna cena iz avgusta, koja je bila 27,4 miliona evra, u drugom oglasu umanjena je za 20 odsto (21, 9 miliona evra), a u trećem poslednjem snižena je za još 20 procenata.\n30.03.2020 u 12:50\nMarko Mišković napustio FK Napredak\nKruševac - Predsednik FK Napredak iz Kruševca Marko Mišković podneo je ostavku posle osam godina na toj funkciji. Mišković, sin vlasnika kompanije Delta Miroslava Miškovića, u poslednje vreme nije mogao u potpunosti da se posveti obavezama, pa, kako je naveo, preuzima potpunu odgovornost za lošu sezonu. „Veliki broj mojih privatnih obaveza je razlog mog sve manjeg prisustva u Napretku. Napredak je klub koji ne može da čeka i mora konstantno da napreduje, jer ime i tradicija to zahtevaju. On traži više od celog čoveka, a ja u ovom trenutku ne mogu da pružim to više”, napisao je Mišković u saopštenju koje je objavljeno na sajtu kluba. On je podsetio da je u Napredak došao kada je klub bio na pragu treće lige, sa dugom od miliona i po evra, a da danas sa ponosom može da kaže da je svih\n06.05.2019 u 15:58\nUstavni sud odbio četiri žalbe Miroslava Miškovića\nUstavni sud Srbije odbio je kao neosnovane četiri ustavne žalbe vlasnika „Delta holdinga” Miroslava Miškovića kojima je osporavao sudska rešenja o produženju mere zabrane napuštanja boravišta uz privremeno oduzimanje pasoša. Ustavne žalbe Mišković je podneo preko punomoćnika tokom 2014. i 2015. godine, a Ustavni sud ih je spojio u jedan predmet i uz suprotno mišljenje, 1 naspram 13 sudija, doneo odluku na sednici Veća 4. aprila ove godine. Odluka je u celosti, sa izdvojenim mišljenjem sudije Tomislava Stojkovića, objavljena u „Službenom glasniku” od 3. maja. Mišković je 5. marta, nakon ponovljenog suđenja, u Specijalnom sudu u Beogradu prvostepenom presudom osuđen na dve i po godine zatvora i novčanu kaznu od osam miliona dinara zbog pomaganja sinu da utaji porez po odbitku od\n14.04.2019 u 08:01\nMišković kupio 0,6 hektara na Autokomandi za 4,2 miliona evra\nMiroslav Mišković, vlasnik „Delte”, posle 11 godina borbe za najatraktivnije voždovačko zemljište na Autokomandi konačno je njen neprikosnoveni gospodar. Njegovo preduzeće „Autokomanda” kao jedini ponuđač u petak je na javnom nadmetanju od grada kupilo plac od 0,6 hektara po početnoj ceni od 504,3 miliona dinara, odnosno oko 4,2 miliona evra. To je „Delti” donelo vlasništvo nad gotovo šest hektara između auto-puta, Bulevara oslobođenja i trase unutrašnjeg magistralnog poluprstena gde već godinama namerava da podigne šoping mol „Delta planet” od 200.000 kvadratnih metara vredan više od 200 miliona evra. Od tog projekta nisu odustali, potvrdili su juče u „Delti” zbog čega su, kako su kratko prokomentarisali, i kupili parcelu od 6.412 kvadrata. Cena ovog puta očigledno nije bila\n08.03.2019 u 10:32\nMiškoviću dve i po godine zatvora\nMiroslav Mišković osuđen je u Specijalnom sudu na dve i po godine zatvora i osam miliona dinara novčane kazne, a njegov sin Marko Mišković na godinu dana kućnog zatvora i takođe osam miliona dinara. Vlasnik „Delta holdinga” nije došao u Specijalni sud na izricanje presude, iako ga je ispred zgrade čekalo više od 50 novinara i snimatelja. Medija centar bio je ispunjen do poslednjeg mesta, a predsedavajuća sudija Maja Ilić čitala je izreku presude gotovo dva sata. Sud je Miroslava i Marka Miškovića oglasio krivim za utaju poreza od 320 miliona dinara u vezi sa poslovima preduzeća „Mera invest”, utvrdivši da su izbegli plaćanje poreza po odbitku od kapitalnog dobitka i da je Miroslav Mišković svojim savetima pomogao sinu da utaji porez.\n27.02.2019 u 18:59\nGrad će ponuditi „Sava centar” na koncesiju\nBaš kad je izgledalo da Miroslav Mišković ima novog keca u rukavu za preuzimanje udela od 49 odsto vlasništva nad Centrom „Sava”, ovaj biznismen je izbacio pogrešnu kartu. Nije mu pomoglo ni to što je „Delta” u ponovljenom tenderu bila jedini takmac za ortakluk nad ovom kongresnom dvoranom, džaba je finansijski ulog povećan u odnosu na uslove iz javnog poziva, ništa nisu vredela obećanja njegove kompanije da će preuzeti gubitke „Sava centra”, a profit deliti sa gradom. Ovog puta „okliznuo” se na nepotpunu ponudu, odnosno nepotpun biznis plan – njegova kompanija nije se u dokumentaciji nedvosmisleno izjasnila o broju postojećih zaposlenih koji bi bili preuzeti u novoosnovano zajedničko preduzeće. Zato je na dnevnom redu prekjučerašnje sednice trebalo da bude usvojena informacija o\n05.02.2019 u 11:28\nNova presuda Miškoviću 5. marta\nDruga prvostepena presuda vlasniku „Delta holdinga” Miroslavu Miškoviću, zbog optužbe za utaju poreza, biće izrečena 5. marta u Specijalnom sudu. – Sudite vodećem privredniku, najvećem investitoru u Srbiji, čoveku koji je rukovodio najvećom kompanijom u Jugoslaviji. Zaposlili smo 200 mladih i za 11 godina uplatili smo u budžet Srbije više od dve milijarde evra – naveo je Mišković juče u svojoj završnoj reči. Naglasio je da nema poreske obaveze iz 2008. godine, za koju se sudi njemu i njegovom sinu Marku. – Sudi mi se već šest godina bez ijednog dokaza da sam sinu pomogao da utaji porez od 2,8 miliona evra, a ja sam u toj godini uplatio u budžet mnogo više – rekao je Mišković i dodao da je ovaj sudski postupak naneo veliku štetu njegovoj kompaniji. Najavio je takođe da priprema


Agenda 2030 – Futuristički institut\nPrepoznajući značaj održivog razvoja, u septembru 2015. godine, 193 članice Ujedinjenih nacija jednoglasno su usvojile Agendu održivog razvoja 2030, kojom su u 17 ciljeva i 169 potciljeva održivog razvoja (SDG – Sustainable Development Goals) definisale pravac ka kojem kao čovečanstvo želimo da idemo i obavezale se da će ciljeve uključiti u svoje javne politike.\nJedan od fokusa rada Futurističkog instituta je primena Agende 2030 u Srbiji. U Futurističkom intitutu čvrsto verujemo da svako približavanje Srbije ciljevima Agende donosi kvalitativni pomak u životu građana Srbije.\nJavnost u Srbiji je skoro pa nimalo upoznata sa Agendom, te je jedan od ciljeva Futurističkog instituta upoznavanje javnosti sa koristima koje svako od nas pojedinačno, ali i kao nacija, možemo imati približavanjem ciljevima Agende 2030.\nDobrovoljni izveštaj Srbije za agendu 2030\nPrvi dobrovoljni nacionalni izveštaj Srbije o sprovođenju Agende 2030 za održivi razvoj možete preuzeti i pročitati ovde. Izveštaj, koji je … Detaljnije\nUloga međunarodnih organizacija u primeni Agende 2030 u Srbiji\nSaradnici Futurističkog Instituta su u pripremi Prvog dobrovoljnog nacionalnog izveštaja o napretku Srbije u sprovođenju ciljeva održivog razvoja održali sastanak … Detaljnije\nOdržan sastanak Međuresorne radne grupe za sprovođenje Agende 2030\nSasranak Međuresorne radne grupe za sprovođenje Agende 2030 održan je u sredu u Vladi Republike Srbije. Sastanku su prisustvovali saradnici … Detaljnije\nStručni saradnici Futurističkog instituta koji pružaju pomoć pri pisanju prvog dobrovoljnog nacionalnog izveštaja Srbije o sprovođenju ciljeva održivog razvoja sastali … Detaljnije\nFuturistički institut piše dobrovoljni izveštaj Srbije za Agendu 2030\nFuturistički institut i Nemačka organizacija za međunarodnu saradnju ( The Deutsche Gesellschaft für Internationale Zusammenarbeit – GIZ) potpisali su u … Detaljnije


Poziv je namenjen svim preduzećima iz Srbije, posebno kompanijama i organizacijama koje se bave upravljanjem vodama, vodenim ekosistemima i tretmanom pijaćih i otpadnih voda, projektantima, izvođačima i investitorima hidrotehničkih objekata i cevovoda, kao i preduzećima koja se bave vodnim transportom.\n„Ekspo 2020 Dubai“ je prilika da privrednici predstave znanje i ideje i ostvare kontakte sa potencijalnim partnerima iz Ujedinjenih Arapskih Emirata i ostalih zemalja učesnica Izložbe, koja je počela u oktobru 2021. i traje do 31. marta ove godine.\nZainteresovani mogu da se prijave najkasnije do 20. februara na gradjevinarstvo@pks.rs, a dokumentacija se može preuzeti na sajtu PKS: pks.rs/dubai-expo-2020\nPrilika za nove poslove\nProizvođači kozmetičkih proizvoda i predstavnici medicinskog i spa turizma Srbije, učestvovaće na sedmoj tematskoj nedelji „Zdravlje“ koja počinje 27. januara i traje do 2. februara na Svetskoj izložbi u Dubaiju.\nPredstavnici privrede i članovi akademske zajednice iz naše zemlje imaće priliku da se upoznaju sa savremenim trendovima u oblasti farmacije i proizvodnje kozmetičkih proizvoda, novinama u zdravstvenom turizmu, kao i da ostvare poslovne kontakte sa kolegama iz više od 190 zemalja učesnica „Ekspo 2020 Dubai“.\nOPREZNI OPTIMIZAM: Ekonomska analiza i projekcije za 2022.\n03. 01. 2022. u 09:39\nNAŠE ZNANJE ZA DOMAĆU PRIVREDU: Najboljim doktorandima nagrada PKS\n01. 01. 2022. u 16:52\nSA PKS DO NOVOG POSLOVNOG USPEHA: Kalendar sajmova za 2022. godinu\n01. 01. 2022. u 09:50\nČEKA NAS GODINA VELIKIH ŠANSI: Marko Čadež, predsednik PKS, o prilikama i iskušenjima koja očekuju srpsku privredu u 2022. godini\n30. 12. 2021. u 12:50\nPrivredna komora Srbije preduzetnik Ekspo 2020 Dubai


Moguć izgled novog Audi RS Q3 - AUTOMOBILI\n26/05/2020 6:25:05 AM\nNASLOVNA / KONCEPTI / Moguć izgled novog Audi RS Q3\nNakon nedavne promocije nove generacije Audija Q3 (najsnažniji motor je na početku benzinac sa 230KS), automobilska javnost se sada okreće njegovim budućim verzijama.\nNovi SQ3 bi trebalo da dobije petocilindrični turbo agregat sa 340-350KS, dok bi RS Q3 mogao da raspolaže sa oko 420KS.\nNermački mediji su još ranije pisali da bi RS Q3 na tržištu mogao da startuje već tokom 2019. godine.\nU odnosu na standardni Q3, budući RS Q3 dobiće i atraktivniji eksterijer (proširenja blatobrana, veći otvori za vazduh…), crnu saćastu masku, veće točkove, sportski podešeno oslanjanje, jače kočnice, sportski izduvni sistem i doterani enterijer.\nTagoviaudi koncept Q3 Q3 RS RS\nPrethodno Novi Dodge Viper stiže 2020. godine?\nSledeće Najavljen Audi PB 18 E-Tron kocept


RK Partizan uveo pravila ponašanja za gledaoce na svojim utakmicama - Rukomet, Ostali sportovi, Top News\nHotSport»Rukomet, Ostali sportovi, Top News»RK Partizan uveo pravila ponašanja za gledaoce na svojim utakmicama\nRK Partizan uveo pravila ponašanja za gledaoce na svojim utakmicama\n| 2013-11-07T14:53:02+01:00\t7. nov 2013. 14:53|0 komentara\nGeneralni direktor Rukometnog kluba Partizan Aleksandar Blagojević rekao je u četvrtak da su čelnici regionalne lige podržali ideju kluba da objavi pravila ponašanja na utakmicama koje igra kao domaćin i da ekipe koje dodju na Banjicu “uživaju u atmosferi”.\nRukometni Partizan postavio je na zvanični sajt pravila ponašanja u hali Sportskog centra Voždovac na Banjici. Pravila odredjuju standarde ponašanja gledalaca u toj hali tokom utakmica u regionalnoj ligi u kojima je Partizan domaćin.\n“Priča oko pravila ponašanja u hali pojavila se u avgustu, a sada smo je ponovo aktivirali. Čelni ljudi regionalne lige podržali su Partizan, koji ima odlične uslove na Banjici i nadaju se da će hala biti sve punija” – rekao je Blagojević.\nPartizan pokušava da utiče na kreiranje tolerantnijeg društva i prevenciju svih oblika diskriminacije.\nPravila ponašanja u Sportskom centru banjica kada Rukometni klub Partizan igra svoje utakmice možete da pročitate ovde.


Radovi na čišćenju divlje deponije u septembru u opštini Pećinci\n10. septembra 2021. - 12:06\nMinistarka zaštite životne sredine Irena Vujović obišla je, zajedno sa predsednicom Vlade Anom Brnabić, radove na čišćenju divlje deponije u opštini Pećinci.\nČišćenje ove deponije sufinansira resorno ministarstvo.\nDeponija u naselju Obrež jedna je od 500 divljih deponija na teritoriji Srbije, koja će u sklopu septembarske akcije čišćenja biti uklonjena i sanirana, saopšteno je iz Ministarstva zaštite životne sredine.\n„Danas radimo izuzetno važan posao za čistiju budućnost. U prethodnom periodu ministarstvo je raspisalo konkurs za čišćenje divljih deponija, što ćemo sprovesti tokom septembra u 43 grada i opštine. Važno je da sačuvamo svaku očišćenu lokaciju i da neodgovorni pojedinci budu kažnjeni. Ne možemo da dozvolimo da jedne te iste deponije čistimo iz godine u godinu, ili iz meseca u mesec. Deponije koje se nalaze uz auto-put ili u centru sela onemogućavaju meštanima normalan život. Svaka ova deponija i smetlište utiče i na aerozagađenje, i na zagađenje zemljišta i vode, jer obično se u blizini nalazi zaštićeno područje ili reka, i sav taj otpad završava na mestima gde može da izazove potencijalnu ekološku katastrofu“, rekla je Vujović.\n„Kao država snažno ćemo se boriti sa tim. Imamo značajne projekte za upravljanje otpadom, pre svega gradnju regionalnih i reciklažnih centara, ali sve to će početi da funkcioniše onog trenutka kada sami budemo odgovorni, kada budemo kontrolisali jedni druge i kada se budemo odgovorno odnosili prema životnoj sredini“, rekla je Vujović.\n„Važno je da pojačamo kontrolu i sačuvamo svaku očišćenu lokaciju. Lokalne samouprave mogu da podnesu zahtev ministarstvu za postavljanje video nadzora tamo gde postoje uslovi za to. Pozivam ljude da budu odgovorni prema životnoj sredini, jer u borbi za bolju i čistiju budućnost građani su nam saveznici, a zajednički cilj nam je Srbija bez deponija“, poručila je Vujović.\nIzvor: b92, Foto: Ministarstvo zaštite životne sredine\nPrethodni tekstU planu izgradnja pijace u Surčinu\nSledeći tekstJKP “Javno osvetljenje” izvodi radove na više lokacija


SkyCenter Španija - SkyCenter\nAndaluzija, najjužnija španska pokrajina, se prostire na 87.000 km2 i sa oko 7 miliona stanovnika predstavlja jednu od najmnogoljudnijih regija Evrope. Svojom bogatom istorijom i kulturom privlači turiste iz celog sveta (najviše sa severa Evrope) i zbog toga kontinentalni deo Andaluzije čini posebnu turističku regiju. Mnogobrojni sačuvani istorijski spomenici, posebno u gradovima Sevilja, Kordoba i Granada svedoče o sjajnoj prošlosti ovog dela ŠpanijePostojbina flamenka, koride, čuvenih španskih gitara, magičnih pejzaža i kultura raskošne lepote, Andaluzija je dom i nekih od najvećih umetničkih genija, poput Velaskeza i Pabla Pikasa. Andaluzija je mesto rođenja kulturne tradicije koja određuje celu španiju. Prvi koraci flamenka odigrani su upravo ovde, od strane andaluzijskih roma, a prve borbe bikova održale u andaluzijskom gradu Roda. Putnici je obožavaju, zahvaljujući “fotogeničnim” spomenicima, poput Giralde, Arapskog zvonika, Torre del Oro-a i katedrale sa Zlatnim tornjem. Osim toga, stari deo grada Barrio Santa Cruz, sa kaldrmisanim ulicama i alejama narandži, brzo će vam “objasniti” zašto je baš ovaj grad inspirisao legendarnog Dona Žuana da osvaja srca žena širom Evrope.


Festival svetske muzike "Todo Mundo" po šesti put u Beogradu - Biznis i Finansije\nHome\tPromo\tFestival svetske muzike „Todo Mundo“ po šesti put u Beogradu\nMuzički festival „Todo Mundo“ na kome će ove godine nastupiti gitarista Vlatko Stefanovski, harmonikaš Lelo Nika, kontrabasista Nenad Vasilić i drugi, biće održan od 24. do 27. avgusta u Tašmajdanskom parku u Beogradu, uz slobodan ulaz za posetioce.\nŠesti „Todo Mundo“ otvara 24. avgusta (20:30) nastup mađarskog sastava Viktória Havay and Fakutya, koji izvodi muziku mađarske manjine Čangoš u Moldaviji, a pratiće ih i grupa plesača. Nastup ovog sastava omogućila je podrška Instituta Balaši Kolegijum Hungarikum.\nNa svom prvom nastupu u Beogradu nakon mnogo godina 25. avgusta (21:00), Lelo Nika će predstaviti program sa dva dueta, jedan sa Aleksandrom Krčmar Ćulibrk, violinistkinjom, članicom kvarteta TAJJ i Bogdanom Rankovićem, klarinetistom i frulašem, liderom sastava Serboplov, izvodeći izvorne rumunske, srpske, švedske, romske melodije, kao i nekoliko sopstvenih kompozicija.\nU Tašmajdanskom parku 26. avgusta (21:00) Nenad Vasilić će nastupiti u triju sa Markom Živadinovićem (harmonika) i Andrejem Prozorovim (saksofon), a ovom prilikom biće mu uručena nagrada „Vojin Mališa Draškoci“, koju već nekoliko godina dodeljuje World Music asocijacija Srbije (WMAS), uz podršku Erste Banke. Nenad Vasilić Trio nastupa uz podršku Austrijskog kulturnog foruma. Dodelom nagrade Vasiliću i ovim programom festival i WMAS žele da ukažu počast našim muzičarima koji žive i rade van Srbije, ali ne zaboravljaju odakle su pošli i odakle crpe inspiraciju, a Vasilić i Nika su samo dvojica u plejadi naših sjajnih umetnika koji ovde dolaze tek povremeno.\nU slučaju kiše, koncerti će biti održani u Centru za kulturu „Vlada Divljan“.\nFestival Todo Mundo će biti održan uz podršku Gradske opštine Palilula, u organizaciji promoterske kuće Longplay i Udruženja „Ring Ring“.


U sarajevskoj Opštoj bolnici "Prim. dr. Abdulah Nakaš" za RSE je navedeno da se, od 900 zaposlenih medicinskih i nemedicinskih radnika u toj ustanovi, nije vakcinisalo još oko stotinu osoba (na fotografiji: COVID odjeljenje Opšte bolnice, 6. oktobar 2021.)\nMladen Šukalo je ljekar više od tri decenije. Radi kao porodični doktor u Javnoj ustanovi "Dom zdravlja" Banja Luka. Kako kaže za Radio Slobodna Evropa (RSE), dnevno pregleda do 50 pacijenata.\nUpravo zbog te činjenice, Šukalo ističe da nije imao ni najmanju dilemu da se vakciniše protiv COVID-a 19, bolesti koju izaziva korona virus.\n"U toku dana se susrećem sa puno pacijenata. U tim okolnostima, baš mi, zdravstveni radnici, u većem smo riziku od obolijevanja, ukoliko se ne vakcinišemo", navodi ovaj ljekar.\nŠukalo dodaje kako zbog kontakata sa velikim brojem građana "ne postoji nijedno opravdanje da bilo ko, pa ni medicinski radnik, ne prihvati vakcinu koja štiti od najtežih oblika bolesti COVID-a 19, koja je dokazana kao najbolja preventivna mjera".\n"Ne mogu da razumijem, posebno medicinske profesionalce, da se ne vakcinišu. Bolji dokazi nam i nisu potrebni od onoga sa čim se svakodnevno suočavamo, a to su podaci o broju onih sa teškim oblicima bolesti koji nisu vakcinisani, ali i podaci o velikom broju umrlih. Upravo to se dešava osobama koje nisu vakcinisane protiv COVID-a 19", rekao je Šukalo za RSE.\nU Bosni i Hercegovini (BiH) nema podataka o broju radnika u zdravstvu koji se nisu vakcinisali.\nZbog ustavnog uređenja zemlje, nadležnost nad zdravstvenim sektorom podijeljen je između dva entiteta, Republike Srpske (RS) i Federacije Bosne i Hercegovine (FBiH), Brčko distrikta BiH, te deset kantona u FBiH.\nŠta je odlučeno u Kantonu Sarajevo?\nVlada Kantona Sarajevo (jedan od deset kantona u entitetu Federacija BiH) je preporučila 7. oktobra da se onemoguće kontakti nevakcinisanih zdravstvenih radnika sa pacijentima. Radi se o prvoj preporuci te vrste koja bi podrazumijevala preraspoređivanje na druga radna mjesta onih zdravstvenih radnika koji nisu vakcinisani.\nUz zaključak je navedeno i da se najoštrije osuđuje "svaki vid opstrukcija, kao i aktivnosti zaposlenika u zdravstvenom sektoru Kantona Sarajevo koji učestvuju u antivakcinalnoj kampanji".\nDodaje se i da će protiv tih zdravstvenih radnika biti preduzeti i odgovarajući koraci, u skladu sa svojim ovlastima.\nArgumenti za vakcinaciju\nŠef Infektivnog odjela Opšte bolnice Sarajevo, Ednan Drljević, uvjerava kako je "nehumano i nekulturno" od medicinskih radnika da se ne vakcinišu. Dodaje da je u Opštoj bolnici po odjelima sprovedena i kampanja o potrebi za vakcinisanje.\n"Ja sam ovodje lično išao po svim odjeljenjima i pokušao sam kolege, koje imaju suprotno mišljenje, argumentirano da ubijedim. Isto tako smo vodili i računa kada smo primali mlade ljekare i medicinske sestre da budu vakcinisani", kaže dr. Drljević.\nNehumano je i nekulturno od medicinskih radnika da se ne vakcinišu - kaže Ednan Drljević (na fotografiji) koji se među prvima u Opštoj bolnici vakcinisao protiv COVID-a 19 (10. mart 2021.)\nDodaje i da ljekari mogu imati svoje privatno mišljenje o vakcinaciji, ali moraju zastupati stavove zvanične medicine.\n"Ljekari koji nisu vakcinisani imaju deset do pedeset puta veće mogućnosti da zaraze svoje pacijente, na šta oni apsolutno nemaju pravo. Moraju zastupati interese medicine, moraju nagovarati pacijente na vakcinisanje i ne smiju ugrožavati pacijente", ističe Drljević.\nDodaje i da zdravstveni radnici koji odbijaju sve apele da se vakcinišu spadaju u antivaksere, koji predstavljaju "politički pokret".\nAntivakseri su, po svim svjetskim istraživanjima, desna politička opcija.\n- Ednan Drljević, šef Infektivnog odjela Opšte bolnice\n"To nema veze ni sa strukom, ni sa naukom. Oni čitaju samo ono što njih zanima. Oni da čitaju normalnu medicinsku literaturu, oni bi se vakcinisali. Antivakseri su, po svim svjetskim istraživanjima, desna politička opcija, pa prema tome, rukovodstvo i direktori ne moraju imati razumijevanja prema toj političkoj agendi, već trebaju da postupe prema struci", rekao je Drljević.\nU sarajevskoj Opštoj bolnici "Prim. dr. Abdulah Nakaš" za RSE je navedeno da se, od 900 zaposlenih medicinskih i nemedicinskih radnika u toj ustanovi, nije vakcinisalo još oko stotinu osoba.\nU Opštoj bolnici je, prema riječima doktora Drljevića, sprovedena kampanja o potrebi vakcinisanja (na fotografiji: COVID odjeljenje Opšte bolnice u Sarajevu, 6. oktobar 2021.)\nIz te bolničke ustanove nema još informacija kako će postupiti prema preporuci Vlade Kantona Sarajevo (KS).\nIstovremeno, iz najveće zdravstvene ustanove, Univerzitetsko-kliničkog centra Sarajevo (UKCS) nisu odgovorili na upit RSE kako će postupiti po preporuci Vlade KS-a niti koliko je u toj zdravstvenoj ustanovi nevakcinisanih zdravstvenih radnika.\nPogled na UKCS, Sarajevo (25. januar 2017.)\nKakvo je stanje u ostalim kantonima?\nU Domu zdravlja Stari grad Mostar, od 200 zaposlenih, sa obje doze vakcine protiv COVID-a 19 vakcinisalo se oko 80 procenata zaposlenih, naveli su za RSE iz te ustanove.\n"Od ovih koji nisu primili vakcine, nekoliko njih nisu mogli da se vakcinišu iz medicinskih razloga. Tu imamo trudnoću i dojilje. Imamo nešto izraženiju imunu bolest i u nekoliko slučajeva nedavno preboljele infekcije. Ukupno gledano, ovo je solidna imuniziranost naših uposlenika", rekao je za RSE, direktor Doma zdravlja Stari grad Mostar Edin Kapetanović.\nDodaje da se u tom Domu zdravlja ne razmišlja o radikalnijim mjerama primoravanja preostalih zdravstvenih radnika na vakcinisanje.\n"Ići ćemo načinom da, sve one koji su sposobni medicinski, da ih privolimo da prime vakcinu, da im ukažemo na značaj same vakcinacije za njih same, za ustanovu, a konačno i za širu zajednicu", rekao je Kapetanović.\nU nekim zdravstvenim ustanovama, poput Doma zdravlja u Stocu, na jugu BiH, hvale se skoro stoodstotnim procentom vakcinisanih.\n"Svi liječnici bili su prvi koji su primili cjepiva i koji su primjerom pokazali da tim cjepivima zaista i vjeruju i da misle da je potrebno da ih prime posebno djelatnici koji dolaze svaki dan u kontakt sa pacijentima", rekao je za RSE direktor stolačkog Doma zdravlja Kazimir Raguž.\nDodaje da za liječnicima u vakcinisanju ne odstupaju ni medicinske sestre ni drugo zaposleno osoblje, te da ima vrlo mali broj zaposlenih koji nisu primili vakcine.\n"Radi se o onima koji su na porodiljnim dopustima. Vrlo mali broj, svega par ljudi nije primilo cjepivo, ali nadam se da će, prilikom povratka na posao i oni primiti cjepivo", rekao je Kapetanović, dodavši da podržava ideju da se ograniči kontakt sa pacijentima nezaposlenim zdravstvenim radnicima.\nPreporuku Vlade KS-a podržalo i ministarstvo\nPreporuku da se nevakcinisanim zdravstvenim radnicima onemogući kontakt sa pacijentima podržao je i Goran Čerkez, pomoćnik ministra zdravstva Federacije BiH, rekavši da svaka vlada u deset kantona u tom entitetu "ima mogućnost da uvodi restriktivnije mjere".\n"Smatram pozitivnom mjerom gdje ćemo ograničiti ljudima u zdravstvenom sektoru. Ja bih rekao da je to bitno uraditi uskoro i u socijalnom sektoru i u onim esencijalnim službama, poput obrazovanja policije, vatrogasaca, dakle u jako bitnim javnim sektorima, da ljudi koji rade nemaju mogućnost da naruše zdravlje drugih", rekao je Čerkez u obraćanju novinarima u Sarajevu 8. oktobra.\nGoran Čerkez: Bitno isto uraditi i u socijalnom sektoru i u onim esencijalnim službama, poput obrazovanja policije, vatrogasaca (31. avgust 2021.)\nNije, međutim, precizirao da li će mjere u tom kontekstu biti provedene na području cijele Federacije BiH.\nU RS-u bez odgovora o mjerama prema nevakcinisanim zdravstvenim radnicima\nU Ministarstvu zdravlja i socijalne zaštite u drugom bh. entitetu, Republici Srpskoj, nisu odgovorili na upit RSE, da li se i kakve mjere se planiraju prema zdravstvenim radnicima koji se nisu vakcinisali, niti o kom broju takvih osoba se radi.\nNi u najvećoj zdravstvenoj ustanovi u RS-u, Univerzitetskom kliničkom centru (UKC) u Banjoj Luci nisu odgovorili na upit RSE, koliko je nevakcinisanih zaposlenika u toj zdravstvenoj ustanovi.\nPogled na UKC RS-a, Banja Luka (14. februar 2019.)\nNo, u Domu zdravlja u Derventi, opštini na sjeveru BiH, nije se vakcinisalo oko 10 odsto zaposlenih. Direktor te zdravstvene ustanove Mirko Šaran ističe kako se radi uglavnom o mlađim zaposlenim koji se protive vakcinaciji.\n"Najveći dio njih je prebolovao koronu, pa oni ne bi (da se vakcinišu). Vlada neko mišljenje, koje nema utemeljenja, kod mladih ljudi da može biti eventualno problem to u sterilitetu, nerađanju i tako dalje. To, naravno, nije dokazano. Velika većina je, ipak, vakcinisana i mislim da bi trebalo istrajati na toj priči da ljudi koji rade u javnom sektoru, sa ljudima, da bi morali biti vakcinisani", naveo je Šaran za RSE.\nI zdravstveni radnici podložni antivakserskim teorijama\n"I medicinski radnici su kao i ostali ljudi, čitaju mnogo, dobijaju informacije i od medija i to može mnogo da utiče na određenu zbunjenost i pad motivacije", kometnariše Tamara Todorović iz Društva psihologa RS-a.\n"Veliki broj kontradiktornih informacija je kružio i kruži za korona virus i prosto negdje i za imunizaciju", zaključuje ova sagovornica.\nOna dodaje da bi ljekari, prije svega, morali slušati preporuke Svjetske zdravstvene organizacije koje govore o procesu imunizacije.\nPrema podacima Ministarstva civilnih poslova BiH objavljenim 11. oktobra, od početka pandemije umrlo je 10.965 osoba koje su bile zaražene korona virusom.\nBiH: 275 novih slučajeva COVID-a, 41 smrtni ishod\nNema tačnog podatka koliko je u BiH preminulo ljekara i medicinskih radnika tokom pandemije korona virusa.\nU krivičnoj prijavi koju je doktor Bakir Nakaš u ime 24 građanina podnio u martu ove godine Tužilaštvu BiH protiv nadležnih zbog nenabavke vakcina u BiH, navedena su imena 25 ljekara koji su umrli od posljedica zarazom korona virusom.


Borislav Pekić: Dnevnik Borislava Pekića 5. april 1983. godine (nastavak)\n„Napominjem da su Atlantiđani razvili supra-civilizaciju uspostavivši svoje moćne kolonije u Srednjoj Americi i okolo cele Afrike, posebno u Egiptu, Mesopotamiji i u Indiji. Oni su se, kao uspravni kromanjonci, visoki i do pet metara, crvene i guste kose, a puti bronzane i pegaste, ukrstili sa evro-azijsko-afričkim povijenim neandertalcem, visokim svega 1,5 m, stvorivši novi tip čoveka – So-raba – dakle Srbina – „raba božjeg“ u odnosu na superiornog Atlantiđanina i njegovu kulturu.\nStepenaste i kupaste piramide na Bliskom istoku i u Srednjoj Americi kao i umetnički izraz svojstven svim tim kulturama, govori da je jezgro te kulture moglo biti jedino usred Atlantika.“\nMeđutim, to je stvar o kojoj nauka još uvek raspravlja, gde mogućnosti zaista postoje, ali da vidimo kako Milić od Mačve dalje sprovodi svoje pra-, pra-svetsko poreklo Srba. Da Milić od Mačve očekuje izvesne proteste vidi se po tome što kaže:\n„Znam da će ova moja tvrdnja i srpskim naučnicima izgledati čudesna, ali i ja takođe znam da bez novog Galilea nema napretka u svetskoj istorijskoj i lingvističkoj nauci... Danas će istoričari“, nastavlja Milić od Mačve, „morati ostati po strani dok lingvisti ne završe jedan važan deo posla“, naravno uključujući i Milića od Mačve.\n„Svoje doktorate istoričari mogu kasnije samo obnoviti, čim pomere pojavu Srba i Slovena za nekoliko hiljada godina unazad, i to na daleko širi prostor: na istok do Indije i „Veda“, a na zapad do Pirineja i Baska. To je prostor jednog samoniklog jezičkog i etničkog jezgra, koji je dao pramajku jezika Indoevropljanima i dao veličanstvene spise ’Rg vede’...\nDa se podsetimo, ’rg’ na sanskritskom jeziku znači nešto što je sabrano na kamaru, strgnuto, rgnuto na jedno mesto (rgnem ti ga majci – to je seljački izraz), a „vede“ znače mudrost, proviđenje, videnije – sve videti umom, vedenije. I danas šumadijski seljak kaže kad hoće nešto da osmotri: ’Odoh časak da vednem’ (vidim, osmotrim).“\nIma u tom separatu još mnogo slika, mnogo crteža, rađanja kontinenata, Atlantide, veza horizontalnih i vertikalnih istorijskih, jezičnih, rasnih. Ima zatim uporednih rečnika koji pokazuju apsolutno da su svi jezici, bitni jezici potekli od srpskog jezika. Ovde doduše vidim srpski, ruski, poljski, albanski, komparativnu listu, verovatno nije se stiglo do modernijih, a zatim vidim srpski–ertrurski, srpski–persijski, srpski–pruski na primer, i tako dalje.\nZnači sve je to obuhvaćeno srpskim jezikom praktično, i sve ostalo je zamor. Međutim, najbolje bi bilo završiti ovaj izvod onde gde je suštinski, istorijski, pregled završio i sam Milić od Mačve, onim „Rgnem ti ga majci“, kao glavnim etimološkim dokazom za srpski jezik kao pramajku svih jezika.\nNevolja je samo u tome što bih ja želeo da od Atlantisa napravim jednu ozbiljnu metaforu na našu civilizaciju, a uvođenjem Srba u Atlantis bojim se da bih napravio parodiju i da ona čak i ne bi toliko uspela koliko ova naučna analiza Miliča od Mačve. No ma šta uradio, ma dokle dospeo u korišćenju ovog materijala, ostaje da je čuvena vedska rečenica „Rgnem ti ga majci“ duša i osnova ove filozofije.\nMeđutim, moram priznati da osećam izvesan ponos čitajući ovaj separat i pitam se zaista, ma gde i ma u čemu ustupali drugim narodima, ima li ijednog koji ima toliko talentovanih manijaka koliko imamo mi. A osećam i zavist.\nOn može sasvim lepo u mom modelu da stvara ovakve separate i da piše vrlo zanimljive tvorevine i naučne i literarne. A ja kada bih se poduhvatio da to isto postignem u njegovom slikarstvu, nikuda ne bih dospeo. Uspeo bih verovatno jedino da „Rgnem majci“ celokupnom slikarstvu.


Za zdravstvo ukupno 386 mlrd dinara u budžetu za 2021.\nTanjug 8. decembra 2020. 14:07\nBEOGRAD – Ministar finansija Siniša Mali izjavio je danas u Skupštini Srbije da je Predlogom budžeta za 2021. godinu ZA REKONSTRUKCIJU I OPREMANJE 22 ZDRAVSTVENE USTANOVE, za koje je ugovor već potpisan, izdvojeno 15,2 milijardi dinara, dok će ukupna izdvajanja za zdravstvo iznositi 386 milijardi dinara.\nObrazlažući budžet za narednu godinu u parlamentu, Mali je istakao da su među te 22 ustanova Klinički centar u Beogradu, Klinički centar u Novom Sadu, kao i Klinički centar u Kragujevcu.\nMinistar je kazao da je reč o 22 zdravstvene ustanove za koje su ugovori već potpisani i dodao da su na nekim ustanovama radovi već krenuli, a da na ostalim počinju sledeće godine.\n„Jačina i snaga jedne zemlje više se meri samo politički i ekonomski, već je vezana i za otpornost zdravstvenog sistema. Mnoge zemlje, razvijenije od Srbije, su pale na ispitu kada je u pitanju korona, jer nisu dovoljno ulagale u zdravstvo“, rekao je Mali.


Partizan sarađuje sa Paninijem! - Sportske.net\nPartizan sarađuje sa Paninijem!\nU nizu sponzora sa kojima je FK Partizan uspostavio saradnju, svakako da se ime Panini posebno ističe.\n"Vulićević: Uželeo sam se fudbala!"Potvrda - Voša oštećena protiv "Zmajeva" i Partizana!Ilić: "Sistem 'lako ćemo' nije opcija"Džigi zakazao proslavu titule!Lola Smiljanić i Marko Jovanović ponovo zaigrali za Partizan!\nU sredu, 6. maja 2015. godine, FK Partizan potpisao je licencirani sponzorski ugovor sa renomiranom italijanskom kompanijom za izradu albuma sa sličicama, Panini.\nKako je saopšteno, pregovore su vodili ispred kompanije Panini gđica Monika Belej i direktor marketinga FK Partizan gđica Snežana Filipović .\n„Poslednji put Partizan je našao mesto u Panini albumu 2010. godine, kad je drugi put učestvovao u Ligi šampiona, ali ovoga puta dobio je licencu, baš kao i pre šest meseci, kad se našao u novom izdanju PES 2015.”, kaže direktor marketinga FK Partizan gđica Snežana Filipović.\nOsvajanjem titule nacionalnog prvaka i ulaskom u Ligu šampiona ljubimci crno-belih bi uživali i u albumu sa sličicama svojih miljenika u zvaničnom Paninijevom albumu.\n„Taj podatak pokazuje koliko je Partizan cenjen u svetu i koliko su ljudi sa strane sigurni da bismo mogli da budemo učesnici Lige šampiona”, dodaje Filipovićeva.


Vidovdanski derbi: Kombinacija veterana i juniora izdominirala (video) - GLAS OPOVA\nVidovdanski derbi: Kombinacija veterana i juniora izdominirala (video)\nKombinacija veterana i juniora izdominirala\nOPOVO, 28. jun 2021 – Božić i Vidovdan su dva praznika koji se posebno obeležavaju u opovačkom naselju Kertiz. Veliki srpski praznik Vidovdan već nekoliko decenija se ovde obeležava sportskom manifestacijom Vidovdanskim turnirom ili Vidovdanskim derbijem kada su najčešće mečeve igrali, kako su to duhovito Kertizanci sročili, ekipe Kertiza i Ostatka sveta\nGosti manifestacije su bili predstavnici lokalne samouprave, predsednik opštine Miloš Markov, predsednik Skupštine opštine Opovo Nenad Josić i predsednik Saveta mesne zajednice Opovo Đura Stojanović.\nOvog puta utakmica je odigrana između dve „domaće ekipe: Kertiz 1 i Kertiz 2, koju su činili izmešano veterani i juniori. Rezultatom 1:4 (0:1) pobedio je Kertiz 2 predvođen kapitenom Mićom Bimbom, a za pobednike golove su postigli Kotlajić, Mihajlović, Tomić i Jevtić, dok je jedini pogodak za Kertiz 1 (i tako spasio čast ekipi iako nije planirao da igra) postigao veteran Željko Mosić, koji je u igru ušao bosonog i na terenu proveo tačno jedan minut. Mosić je u stilu Inzagija ili Suareza iscenirao penal, a zatim bosonog šutirao sa bele tačke i savladao danas odličnog golmana Dimkovskog.\nImao je Kertiz 1 dosta prilika ali njihove šuteve ili je Dimkovski branio ili su većinu slali daleko iznad gola i zaštitne mreže, kao da je u pitanju ragbi, a ne fudbal. Nakon meča, tradicionalno peckanje pobednika i izazov poraženom da do sledećeg Vidovdana malo više treniraju.\nIspred organizatora turnira, Dragan Milić se zahvalio lokalnoj samoupravi i Mesnoj zajednici Opovo na podršci, kao i svima koji su učestvovali i pomogli organizaciju manifestacije. Milić je istakao potrebu da se igralište u Kertizu održava kako bi deca imala gde da se igraju i bave sportom, kao i obeležavanje ovakvih manifestacija koje su značajne za nacionalni identitet i srpsku istoriju.


Električna vozila u Indiji do 2030. godine? | PC Press\nElektrična vozila u Indiji do 2030. godine?\n18. oktobar 2021. 15. oktobar 2021. Nenad Gajic\nPreduzeća u Indiji traže podršku od države kako bi ispunili cilj da najmanje 65 odsto prodaje novih vozila bude električno do 2030. godine, prema ugledu na velike kompanije širom sveta. Više od 25 kompanija, uključujući proizvođače automobila Mahindra & Mahindra i Volvo, naftnog giganta Shell-a i start-up kompanija za čistu mobilnost, žele da Indija postavi čvrste ciljeve i okvirnu politiku za podršku prelaska na električna vozila (EV), rekao je svetski poslovni savet za održivi razvoj (WBCSD).\nOvo je prvi kolektivni pritisak kompanija u Indiji da pređu na čistu mobilnost koji dolazi uoči konferencije Ujedinjenih nacija o klimatskim promenama – koja se smatra ključnom za ukidanje većih obaveza vlade da zaustave globalno zagrevanje.\nIndija je treći najveći svetski emiter štetnih gasova nakon Kine i SAD-a i sa tim u vezi je vitalna u borbi protiv klimatskih promena.\n“Nakon brzog rasta u indijskom sektoru obnovljivih izvora energije, dekarbonizacija transporta je sledeća velika prilika Indije da se pozabavi klimatskim promenama”, rekao je Joe Phelan, direktor WBCSD-a u Indiji.\nPostavljeni ciljevi do 2030. godine\nAko se ovakav plan realizuje, mogao bi pružiti investicione mogućnosti od oko 200 milijardi dolara a takođe bi se smanjile emisije indijskog drumskog transporta za 15 odsto, saopštio je WBCSD.\nIndija ima neke od najzagađenijih gradova na svetu, a vlada je pritiskala proizvođače automobila da pređu na električna vozila kako bi očistili vazduh i smanjili skup uvoz nafte. Ali kompanije su se sporo prilagođavale, rekavši da je cena električnih vozila i dalje visoka zbog velikih troškova baterija i neadekvatne infrastrukture za punjenje koja šteti prodaji.\nPoslednjih meseci Indija je pojačala planove za podsticanje kompanija da lokalno proizvode električna vozila i baterije kako bi povećale ponudu i dopunile niz saveznih i državnih beneficija za kupce električnih vozila.\nWBCSD je rekao da do 2030. godine kompanije žele da 30 posto novih automobila, 70 posto novih motocikala i skutera i 35 posto novih autobusa bude električno.\nDa bi se ostvarili ti ciljevi, vlada treba da legalizuje taksi usluge e-bike-a, potrebne su dozvole voznim parkovima za električne trotočkaše i lak pristup finansijama i mogućnostima iznajmljivanja električnih automobila kao i brža ugradnja javnih punjača.\nIndijski proizvođač autobusa JBM Group, proizvođač motocikala Hero Electric, proizvođač teretnih vozila Switch Mobiliti, energetska kompanija Fortum, IKEA i LeasePlan takođe podržavaju ovaj napor.\nTagovi: ekološka akcija, ekološko gorivo, električni automobili, indija, indijska vlada, podrška vlade\n← Tri stvari koje Motorola edge 20 pro ima, a nemaju duplo skuplji telefoni\nEpson: Za svetliju eko-budućnost →


Povećanje plata na snazi, u ponedeljak pomoć penzionerima | Novosti.RS\n01. 11. 2019. u 19:35\nPenzioneri će dobiti jednokratnu pomoć u visini od 5.000 dinara\nPovećanje plata u javnom sektoru, na osnovu rebalansa budžeta, u petak je stupilo na snagu, a u ponedeljak će penzionerima biti isplaćena jednokratna pomoć u visini od 5.000 dinara.\nSkupština Srbije usvojila je u sredu izmene finansijskog plana Republičkog fonda za penzijsko i invalidsko osiguranje za 2019. godinu, na osnovu kojih će se penzionerima u Srbiji isplatiti jednokratna pomoć od 5.000 dinara.\nPoslanici Skupštine Srbije usvojili su 7. oktobra rebalans budžeta za 2019. godinu kojim je predvideno da se višak u budžetu od 46,6 milijardi dinara iskoristi za povecanje plata u javnom sektoru od osam do 15 odsto, od. 1.novembra, za jednokratnu pomoc penzionerima od po 5.000 dinara, za pomoc građanima koji su zaduženi u švajcarskim francima, kao i za kapitalne investicije.\nPROČITAJTE JOŠ: Vučić: Građani zaslužuju pravdu, moja molba je da tu pravdu građanima Srbije darujete; Niko nije izuzet od zakona samo dajte dokaze (FOTO+VIDEO)\nMinistar finansija Siniša Mali rekao je ranije da će medicinske sestre dobiti najvece povecanje od 15 odsto, slede doktori sa 10 odsto, ustanove kulture sa takode 10 odsto, dok će zaposleni u prosveti i predškolstvu imati povećanje od devet odsto, koliko i zaposleni u ustanovama socijalne zaštite i MUP-u.\ntaman da platimo ovo povećanje struje i opet smo na nuli\nnormalno podmukli prevaranti uvek su bili i ostace,neko bolje sutra mozemo samo godinama da citamo u novinama ali u realnosti je to potpuno drugacije.Uvek samo malo da se poveca cena rada i penzije,cene idu gore i samo neka mi objasni neki ekonomista kada ovde moze biti bolje,nikad.


Bosna i Hercegovina je država koja nijednog trenutka nije bila bez testova -\nBosna i Hercegovina je država koja nijednog trenutka nije bila bez testova\nU protekla 24 sata u Federaciji BiH testirano je ukupno 1.030 osoba, od kojih je 27 pozitivnih na koronavirus, kazao je danas Goran Čerkez, član Kriznog štaba Federalnog ministarstva zdravstva i pomoćnik ministra za javno zdravlje.\n“S današnjim danom, u Federaciji BiH je testirano ukupno 17.295 osoba, a COVID-19 je potvrđen kod 918 osoba”, rekao je Čerkez.\nPosmatrano po kantonima, istakao je da je u Hercegovačko-neretvanskom registrovana 261 pozitivna osoba na koronavirus, Zeničko-dobojskom 180, Sarajevskom 115, Unsko-sanskom 91, Zapadnohercegovačkom 84, Tuzlanskom 81, Srednjobosanskom 40, Bosansko-podrinjskom kantonu 22 i Posavskom tri pozitivna slučaja.\n“Što se tiče zdravstvenog stanja pacijenata, trenutno imamo hospitalizirana 46 pacijenta koji su pozitivni, od kojih su četiri na respiratoru. Ukupno, broj smrtnih slučajeva je 33, od kojih 19 muškaraca i 14 žena”, kazao je Čerkez.\nČerkez je zamolio građane Federacije BiH da se pridržavaju propisanih pravila uoči prvomajskih praznika.\nGovoreći o testiranjima podvukao je da Federacija ima sasvim adekvatan broj testiranja navodeći da je do sada 17.295 osoba testirano.\nNajavio da će biti određena testiranja uslovljena sada kada dođe do popuštanja mjera prema određenim servisima i uslugama.\n– Od početka pandemije testiranja su se vršila po preporukama Svjetske zdravstvene organizacije. Sada se vrše masovnija testiranja u odnosu na raniji period. Tako su rađena programska testiranja prema zdravstvenim, socijalnim ustanovama, staračkim domovima i onima koji su u najvećem riziku u trgovačkim centrima sa kojima smo u svakodnevnom kontaktu – dodao je Čerkez na pres-konferenciji u Vladi FBiH.\nPrevious Srbija: Kultura sjećanja kao kultura laži\nNext Tim KBZ-a uspješno porodio ženu pozitivnu na kakoronavirus


ERDOGAN UPUTIO PORUKU PUTINU\nTurski predsjednik Recep Tayyip Erdogan je uputio poruku svom ruskom kolegi Vladimiru Putinu povodom ruskog nacionalnog praznika, što je prvi zvanični kontakt ovog nivoa nakon mjeseci velike napetosti.\nUspješni odnosi između Ankare i Moskve su se pogoršali u novembru nakon što je turski F-16 oborio ruski bombarder iznad sirijske granice, jer je prema Turskoj prekršio njen zračni prostor. Rusija je otada naredila niz ekonomskih sankcija protiv Ankare i pozvala svoje turiste da više ne putuju u ovu zemlju.\nErdogan je, nakon ovog incidenta, zatražio sastanak s Putinom na margini samita o klimi u Parizu, ali šef ruske države ga je odbio. Prema turskim medijima, premijer Binali Yildirim je uputio pismo svom ruskom kolegi Dmitriju Medvedevu. Prošlog vikenda, Erdogan je uputio pomirljive poruke u Kremlj, nadajući se da će se odnosi između Ankare i Moskve “uskoro oporaviti”. - Naše prijateljstvo s Putinom je omogućilo da držimo naše bilateralne odnose na vrlo visokom nivou prije zračnog incidenta, rekao je Erdogan, a prenio dnevni list Hurriyet u nedjelju, navodi AFP.